Fenomena ‘Crash’ Sesi Asia, AUD/USD dan NZD/USD Menjunam 300 Pips!

Sesi pasaran Asia pada pagi Isnin permulaan dagangan minggu ini mempamerkan pergerakan drastik harga ekoran sentimen pasaran yang kekal berisiko akibat ancaman penularan wabak Coronavirus COVID-19.
Matawang safe-haven Yen berjaya mencatatkan pengukuhan apabila berjaya mengukuh berbanding US dolar ke paras tertinggi terbaru sejak dagangan September 2016.
Manakala, lebih ketara terkesan berikutan sentimen risk-off pasaran adalah matawang dolar Australia dan New Zealand.
Dalam masa beberapa minit sahaja, kedua-dua carta harga bagi pasangan matawang AUD/USD dan NZD/USD menjunam sehingga lebih 300 pips ke paras terendah terbaru!
Penurunan AUD/USD ke paras terbaru tersebut adalah terendah sejak dagangan Mac 2009 manakala NZD/USD pula terendah sejak Mei 2009 selepas melepasi paras terendah harga pada Ogos 2015 yang lalu.
 Namun, kedua-dua carta harga dilihat kembali pantul semula 200 pips dari paras terendah yang dicecah dengan pergerakan harga kekal volatile.
Selain Aussie dan Kiwi, matawang komoditi dolar Kanada turut mempamerkan pergerakan tidak normal harga yang terkesan oleh krisis minyak mentah.
Sentimen pasaran yang terus berisiko ini akan terus meningkatkan kebimbangan para pelabur dan memberikan kesan yang lebih buruk terhadap pasaran kewangan dunia.
Pelabur dan pedagang dinasihatkan untuk berhati-hati untuk berada dalam pasaran dengan ketidaktentuan yang terus melanda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Loonie Melonjak Pada Sesi Asia Berikutan Sentimen Positif Minyak Mentah

Harga minyak mentah telah mencapai paras tertinggi lima bulan pada sesi Asia hari ini dengan tidak mengendahkan laporan inventori API yang bearish semalam.
Minyak Brent meningkat kepada $69.84 setong iaitu paras tertinggi sejak awal November tahun lalu sementara WTI diniagakan pada paras $62.84 setong dan bakal mencapai paras tertinggi empat bulan pada $62.89 dalam masa terdekat.
Institusi Petroleum Amerika pada Selasa menyatakan kenaikan mengejutkan pada catatan 3 juta tong minggu lalu oleh inventori minyak mentah Amerika Syarikat. Harga minyak mentah walau bagaimanapun terus memberi tumpuan terhadap isu pengurangan bekalan oleh OPEC berbanding laporan inventori tersebut.
 Pengeluaran minyak Cartel pada Mac 2019 jatuh kepada 30.4 juta tong sehari untuk bulan lalu, menurun kepada 280,000 tong sehari berbanding bulan Februari dan merupakan paras terendah sejak Februari tahun 2015 lalu.
Kejatuhan pada pengeluaran bekalan minyak mentah OPEC ke paras terendah empat tahun, dan didorong juga oleh faktor peningkatan pada data PMI China minggu ini telah memulihkan semula sentimen pasaran dan berkemungkinan akan menyokong penanda aras minyak mentah dalam waktu terdekat ini.
Laporan data daripada Jabatan Pentadbiran Maklumat Tenaga (EIA) pada hari ini dijangka akan menunjukkan penurunan inventori minyak mentah Amerika Syarikat pada 100,000 tong minggu lalu. Kejatuhan lebih besar bakal melonjakkan harga pada minyak WTI ke paras $63.59 iaitu paras resistance yang merupakan pada terendah pada Jun 2018 yang lalu.
Dapat dilihat dagangan Loonie pada sesi Asia hari ini positif dengan peningkatan ditunjukkan berbanding matawang utama yang lain. Sentimen positif minyak mentah akan terus menyokong dagangan dolar CAD sehingga menjelang laporan data pekerjaan Kanada pada Jumaat ini.


Aktiviti Ekonomi di Zon Eropah Meningkat pada Oktober

Aktiviti ekonomi di zon Eropah meningkat pada November dengan data kedua-dua sektor pembuatan dan perkhidmatan naik lebih dari jangkaan seperti dikeluarkan sebentar tadi.
Dalam laporan itu kumpulan kajian pasaran Markit, melaporkan peningkatan dalam flash services purchasing managers’ index kepada 54.1 berbanding jangkaan 53.1 dan bacaan pada bulan lepas 52.8.
Manakala dalam satu data lagi yang dilaporkan oleh Markit menunjukkan kenaikan dalam manufacturing purchasing managers’ index kepada 53.7 berbanding bulan sebelum 53.5. Manakala jangkaan penganalisis ialah 53.2.
Kedua-dua data di atas hasil daripada tinjauan yang dilakukan kepada 600 dan 3000 orang purchasing manager ditanya tentang tahap keadaan dalam syarikat mereka yang mencakupi gunatenaga, upah, dan tempahan baru. Data di atas 50 menunjukkan keadaan yang baik dan sebaliknya di bawah 50.
Laporan ini menunjukka tempahan baru yang tinggi yang merupakan paras tertinggi sejak Disember lepas.
 Pihak Markit mengatakan kenaikan dalam projek-projek baru menyebabkan tempahan meningkat pada kadar yang pantas sejak Mei 2011. Dengan order book yang semakin kukuh data ini menunjukkan bacaan tertinggi dalam masa hampir enam tahun. Syarikat dilihat mengambil ramai pekerja untuk meningkatkan kapasiti pengeluaran.
Gunatenaga semakin bertambah dalam masa dua bulan berturut-turut manyamai bacaan tertinggi yang dicatatkan pada Februari 2008.
Ketua penganalisis ekonomi di Markit, Chris Williamson mengatakan “iini menunjukkan isyarat untuk ekonomi terus berkembang”. Data ini menunjukkan kepada ramalan perkembangan ekonomi sebanyak 0.4%-0.5% di German pada suku keempat tahun ini.
Katanya lagi, pihak Bank Pusat Kesatuan Eropah (ECB) akan gembira apabila melihat inflasi semakin naik dalam kadar sederhana.

Apakah Yang Berlaku Kepada Emas Ketika Fed Hampir Pasti Untuk Menaikkan Kadar?


PENTING: Semua Yang Anda Perlu Tahu Tentang (Artikel 50) Mulai Hari Ini Sehingga 2019

Hari bersejarah Brexit pencetusan Artikel 50 beberapa jam lagi, dengan Perdana Menteri Theresa May telah menandatangani ‘surat artikel 50’ yang akan dihantar pukul 7.30 malam ini waktu Malaysia. Selepas itu Presdien European Council (EC) Donald Tusk akan mengadakan sidang media pukul 9.45 malam ini.
Apa itu Artikel 50?
Artikel 50 adalah perjanjian yang ditandatangani kesemua ahli Kesatuan Eropah yang menjadi undang-undang rasmi pada 2009.
Artikel 50 juga menyenaraikan proses meninggalkan Kesatuan Eropah: “Mana-mana ahli boleh memutuskan untuk keluar dari Kesatuan mengikut perlembagaan masing-masing.”
Bila Artikel 50 akan dicetuskan?
Awal bulan ini, Perdana Menteri Theresa May menyatakan kepada European Union bahawa akan memulakan proses formal meninggalkan EU pada 29 Mac, supaya UK boleh keluar secara rasmi pada 2019 bergantung kepada jadual semasa rundingan.
Apa pula, selepas Artikel 50 dicetuskan?
Selepas Artikel 50 dicetuskan malam ini, terma-terma keluarnya Britain akan dipersetujui terlebih dahulu oleh 27 negara ahli EU, di mana proses ini akan memakan masa lebih dari setahun. Ada beberapa ketua negara EU berpendapat ia akan mengambil masa lima tahun untuk mempersetujui polisi baru perdagangan dan imigrasi.
Donald Tusk dalam sidang media malam ini juga akan mengumumkan draf panduan Brexit kepada 27 ahli EU yang lain.

Jangka Masa selepas Artikel 50 dicetuskan
 31 Mac: Donald Tusk akan memberikan respon awal 27 ahli Kesatuan Eropah kepada Theresa May.
29 April: Perhimpunan kecemasan 27 negara EU (tak termasuk UK) untuk memberikan mandat kepada European Commission (EC) berunding dengan UK.
07 Mei: Pusingan akhir Pilihanraya Presiden Perancis. Ramai percaya bahawa rundingan yang lebih serius belum bermula selagi Presiden baru Perancis belum dipilih.
Pertengahan Mei: Michael Barnier menyediakan panduan rundingan berdasarkan mandat yang diberikan kepadanya. Menteri-menteri luar EU akan berjumpa untuk menandatangani draf tersebut.
PERTENGAHAN JUN: Rundingan Brexit antara Britain dan EU bermula.
24 September: Pilihanraya Jerman,sama ada Angela Merkel terus menjadi Chancellor atau digulingkan. Persetujuan berkemungkinan gagal dicapai sebelum pilihanraya ini.
Okotber 2018: Kedua-dua pihak Britain dan EU akan membuat kesimpulan rundingan enam bulan sebelum Britain meninggalkan EU bagi memberikan Parlimen negara masing-masing mempersetujui perjanjian yang telah dibuat.
Kenapa pencetusan Artikel 50 begitu penting dan bersejarah?
UK adalah negara ahli EU yang pertama meninggalkan Kesatuan Eropah. Keluarnya UK akan memberi ketagangan politik di Kesatuan Eropah dalam masa dua tahun ini berikutan rundingan dan perjanjian yang dijangka rumit. Kenapa rumit? Kerana ia perlu dipersetujui lebih dari 30 negara dan parlimen di seluruh Eropah.
Kita bakal melihat ‘soft brexit‘ jika UK bersetuju dengan kebebasan pergerakan penduduk EU bagi mengekalkan akses ke UK ke pasaran tunggal. Sebaliknya, ‘hard brexit‘ jika UK gagal mencapai perjanjian bagi mengakses pasaran tunggal Kesatuan Eropah.


Kenaikan Dipamerkan Aussie, Dagangan AUD/USD Masih Kekal Bearish?

Matawang dolar Australia pada permulaan dagangan minggu ini menunjukkan kenaikan pada sesi Asia semalam berikutan selepas disokong oleh data inflasi China yang diterbitkan meningkat.
Namun dagangan Aussie kembali susut pada sesi berikutnya dengan kebimbangan wabak Coronavirus terus memberi tekanan terhadap matawang berpulangan tinggi itu.
Jika diperhatikan pergerakan harga pada carta pasangan matawang AUD/USD semalam, harga yang membuat kenaikan gagal melepasi halangan dinamik Moving Average 50 (MA50) sebelum kembali turun semula ke zon support sekitar 0.66700 dan menutup dagangan sesi New York sedikit tinggi.
Bersambung pada sesi Asia hari ini, harga meneruskan kenaikan dan berjaya melepasi halangan MA50 dan berkemungkinan memberi isyarat awal perubahan trend bagi dagangan AUD/USD.
Pengukuhan Aussie pada pagi ini adalah didorong oleh data keyakinan perniagaan tinjauan Bank Negara Australia (NAB) menunjukkan bacaan yang meningkat pada bulan Januari dari paras terendah 6 setengah tahun.
Selain itu juga, sentimen pasaran sedikit diredakan oleh rangsangan kewangan dari Beijing di samping kilang-kilang di negara ekonomi kedua terbesar dunia itu telah kembali beroperasi semula, walaupun angka korban wabak Coronavirus semakin meningkat.
 Kenaikan harga pada carta AUD/USD menuju paras sekitar 0.67200 pada penghujung sesi Asia dan bakal menguji garisan trendline sebelum ini yang juga berfungsi sebagai halangan bagi trend bearish.
Jika harga gagal teruskan kenaikan ke paras lebih tinggi, penurunan harga akan kembali menuju semula zon support pada sekitar 0.66700.
Harga berkemungkinan meneruskan penurunan ke paras lebih rendah jika sentimen pasaran kekal berisiko dan memberi tekanan terhadap dagangan Aussie. Penurunan lebih rendah bakal mencatatkan paras terendah terbaru sejak Mac 2009.
Sebaliknya jika kenaikan harga terus berlaku, harga bakal menguji zon SBR (support become resistance) sekitar 0.67400 sebelum kenaikan lebih tinggi akan menuju pula paras resistance 0.67700.
Lihat gambar carta pasangan matawang AUD/USD di bawah untuk rujukan analisis teknikal anda.


3 Tips Kejayaan Dari Jutawan Pelaburan Terkemuka Dunia

Mark Cuban merupakan seorang figura hebat yang tidak asing lagi dalam bidang pelaburan. Beliau merupakan pemilik persatuan bola keranjang kebangsaan (NBA), Dallas Mavericks, pemilik bersama 2929 Entertaiment dan pengerusi AXS TV.
Selain itu, beliau dikenali sebagai ‘jerung’ dalam kalangan pelabur serta muncul dalam program realiti televisyen ABC, Shark Tank.
Sebelum menempa nama dalam bidang tersebut, Mark Cuban banyak melibatkan diri dalam beberapa buah syarikat teknologi sehingga beliau menjadi salah seorang perintis kepada idea rangkaian internet secara langsung pada pertengahan tahun 1990-an.
Seterusnya, pada tahun 2000, beliau telah membeli saham majoriti Dallas Mavericks dengan harga $285 juta ketika persatuan tersebut berada dalam kemerosotan. Beliau berjaya menjadi pemilik yang berpengaruh dan membantu dalam memacu liga bola kerangjang ke arah era pemasaran moden.
Cuban telah menduduki tempat dalam senarai jutawan Forbes 2014 dengan pendapatan bersih kira-kira $2.6 bilion. Apakah rahsia kejayaan Mark Cuban?
1. Simpanan Wang
Majoriti pelabur perlu membina sistem kewangan yang kukuh kerana setiap yang berlaku tidak dapat dijangka. Mark Cuban menyeru orang ramai agar menfokuskan kepada penyimpanan wang sekurang-kurangnya dapat bertahan dalam tempoh 6 bulan.
Simpanan adalah penting apabila terpaksa berhadapan dengan situasi yang tidak diingini.
Dalam dunia pelaburan dan pasaran saham pula, pasti ada untung dan ruginya yang menyebabkan individu kehilangan semua wang simpanan mereka kerana situasi pasaran yang tidak menentu atau keputusan pelaburan yang melulu.
Selain itu, pelaburan yang berisiko tinggi tidak semestinya membawa keuntungan yang tinggi.
 Oleh yang demikian, jika ingin menceburkan diri dalam bidang pelaburan, anda perlu menyediakan sistem kewangan yang kukuh atau dana kecemasan.
2. Pengurusan Hutang
Satu keutamaan penting yang ditekankan oleh figura hebat ini ialah pengurusan hutang. Jika mempunyai hutang, teruskan melabur sehingga anda mampu untuk membayar sepenuhnya.
Di samping itu, beliau menyarankan supaya tidak menggunakan kad kredit kerana ianya dianggap sebagai salah satu pelaburan yang merugikan. Hal ini disebabkan oleh pembelian secara kredit akan menyebabkan hutang anda bertambah.
Oleh yang demikian, anda perlu melangsaikan hutang secepat mungkin kerana bebanannya dapat menghalang anda daripada melakar kejayaan.
3. Jangan Pedulikan Kata-kata Orang Lain
Mark Cuban merupakan seorang pelabur terkemuka khususnya dalam bidang teknologi. Beliau telah melabur dalam syarikat Amazon, Netflix dan Twitter.
Walaupun sesetengah pelabur berpendapat bahawa saham dalam syarikat-syarikat berkenaan berharga terlalu tinggi, Cuban menyifatkan mereka sebagai undervalued.
Hakikatnya, syarikat teknologi telah mengambil alih pasaran saham kerana potensinya untuk berkembang pesat.
Kesimpulannya, setiap pelabur perlulah mengatur strategi yang sistematik dan efektif sebelum menjalankan pelaburan. Semoga dengan perkongsian tips ini dapat membantu anda untuk melakar kejayaan dalam bidang pelaburan.


Analisis GOLD – Emas Bergerak Tenang Sebelum Gelora NFP Melanda

Pergerakan mendatar emas sejak awal minggu diteruskan sehingga dagangan bersambung hari ini (Khamis).
Emas yang sering menunjukkan pergerakan korelatif berbanding US dolar tidak memaparkan reaksi ketara walaupun US dolar bergerak melawan arah dengan beberapa faktor yang mempengaruhinya sejak penghujung minggu lalu.
Penganalisis pasaran melihat situasi ini sebagai sikap berwaspada para pelabur menantikan keputusan laporan pekerjaan NFP Amerika Syarikat (AS) pada Jumaat.
Namun, pelabur emas masih optimis menjangkakan kenaikan buat nilai emas susulan US dolar yang dilihat bakal bergerak lemah susulan kenyataan dovish oleh Pengerusi Federal Reserve (Fed) Jerome Powell pada persidangan Jackson Hole minggu lalu.
Pada carta harga XAU/USD yang mengukur nilai emas berbanding US dolar, kenaikan harga yang dicapai pada Rabu semalam gagal mengatasi paras tertinggi minggu ini yang dicapai pada sesi Asia Isnin lalu pada ketinggian 1823.00.
Zon harga 1810.00 dilihat menjadi zon sokongan bagi pergerakan mendatar harga sehingga dagangan bersambung ke sesi Eropah petang ini.
 Kenaikan lebih tinggi dijangkakan untuk menuju rintangan 1830.00 selepas zon tersebut diuji pada Julai dan awal Ogos.
Untuk situasi penurunan yang boleh berlaku, zon 1800.00 akan diuji semula yang dilihat sebagai zon sokongan bagi membendung kejatuhan lebih rendah harga emas.
Penurunan di bawah paras tersebut akan memberi isyarat untuk pergerakan bearish dengan sasaran penurunan harga akan menuju zon tumpuan sebelum ini pada 1765.00 dan juga 1745.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Nampaknya Ada Yang Menyokong USD! Apa Dia?

Sesi pasaran Asia menyaksikan US dolar didagangkan stabil susulan kejatuhan pada sesi terdahulu disebabkan sentimen pasaran positif yang mengangkat mata wang berisiko lebih tinggi.
Pemangkin utama kepada pasaran semalam adalah data pembuatan China yang paling kukuh dalam tempoh 11 tahun, memacu dagangan dolar New Zealand ke paras tertinggi satu minggu.
Dolar Aussie juga meningkat lebih tinggi tetapi disebabkan data inflasi dan ekonomi Australia yang kurang memberangsangkan, menyebabkan kenaikannya terbatas.
Mata wang euro pula mendapat sokongan daripada anggaran awal inflasi Jerman yang lebih tinggi daripada jangkaan pada bulan Februari.
Sementara itu, kenyataan daripada Gabenor Bank of England (BOE), Andrew Bailey pula mengehadkan keuntungan mata wang pound daripada bergerak lebih tinggi.
 Dalam ucapannya semalam, Bailey kelihatan lebih berhati-hati untuk mencadangkan sama ada bank pusat telah selesai dalam meningkatkan kadar, atau perlu melakukan lebih banyak lagi.
Mata wang yen juga meningkat tetapi kembali menghapuskan keuntungan tersebut apabila US dolar kembali meningkat pada sesi New York, dibantu oleh peningkatan hasil bon AS 10 tahun yang mencecah paras 4.00%.
Data PMI pembuatan ISM Amerika Syarikat yang dikeluarkan pada sesi terdahulu, menunjukkan aktiviti perkilangan kekal perlahan pada bulan Februari.
Pada sesi Asia, indeks dolar yang mengukur kekuatan dolar greenback berbanding enam mata wang utama didagangkan pada 104.50, sedikit meningkat dari kejatuhan terendahnya pada 104.10 ketika sesi terdahulu.
Susulan peningkatan yang dipaparkan USD pada awal sesi Asia, mata wang berisiko lain sedikit berundur dari kenaikan sebelum ini.
Nak belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Analisis Teknikal USD/JPY – Timeframe H1 – 8/1/2019

Sentimen dalam pasaran yang dilihat semakin pulih mengurangkan permintaan terhadap matawang safe-haven terutamanya Yen selepas tarikan pelabur mula terarah kepada aset yang lebih berisiko dan memberikan pulangan yang lebih tinggi. Pergerakan harga pada chart pasangan matawang USD/JPY untuk sesi dagangan semalam dilihat mendatar menguji paras Magic Pivot sebelum membuat sedikit kenaikan menuju ke paras resistance MagicR1 pada indicator Moshed Magic Line sehingga penghujung sesi dagangan New York. Fokus pasaran akan tertumpu pada rundingan terbaru Amerika Syarikat dan China yang dijangka akan memberikan keputusan yang positif.
Pada sesi pasaran Asia hari ini pula, harga yang menyentuh paras Magic Pivot 108.485 kemudiannya pantul membuat kenaikan dan menguji paras resistance pada 108.953 (MagicR1) dan membentuk satu zon SBR (support become resistance) yang baru pada chart USD/JPY. Jika harga berjaya meneruskan kenaikan ke paras lebih tinggi dari zon SBR tersebut, harga dijangka akan cuba melepasi pula paras resistance pada 109.217 (MagicR2) sebelum kenaikan seterusnya harga berkemungkinan mencapai paras sekitar 109.685 (MagicR3).
Sebaliknya, jika harga kembali ditekan ke paras lebih rendah semula dan bergerak di bawah paras Magic Pivot, paras support pada 108.485 (MagicS1) dilihat paras paras awal yang akan dituju harga. Seterusnya, jangkaan penurunan harga yang diteruskan akan menuju ke paras support yang lebih rendah iaitu pada 107.753 (MagicS2) sebelum sedikit lagi penurunan akan melihatkan harga menyentuh pula paras support 107.489 (MagicS3).
 Pantau perkembangan pada sentimen dalam pasaran semasa dan faktor-faktor yang mempengaruhinya di mana akan turut memberi kesan terhadap pergerakan harga pada chart pasangan matawang safe-haven USD/JPY. Lihat peluang terbaik untuk posisi dagangan anda pada chart USD/JPY dengan berpandukan paras-paras penting yang telah digariskan pada indicator Moshed Magic Line.

Paras support: 108.221, 107.753, 107.489.
Paras resistance: 108.953, 109.217, 109.685.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Dah Mula Pamer Corak Bearish Di Awal Minggu

Senario yang serupa berlaku pada carta harga pasangan mata wang AUD/USD ekoran pengukuhan US dolar berbanding kebanyakan mata wang utama pada awal minggu ini sebagai pembuka dagangan 2022.
Harga menjunam 90 pips pada dagangan Isnin semalam selepas berlegar di paras ketinggian yang telah diuji sejak penghujung minggu lalu iaitu zon resistance 0.72800.
Penurunan harga tidak terhenti pada zon RBS (resistance become support) 0.72300 sebelum ini sebaliknya terus ke paras lebih rendah mencecah sekitar 0.71830 sehingga ke penghujung sesi New York.
Pengukuhan US dolar dijangka bakal diteruskan selepas dicetuskan oleh lonjakan hasil perbendaharaan Amerika Syarikat (AS) yang melepasi paras 1.60%.
Dolar Australia gagal menahan momentum pengukuhan US dolar sekaligus mengakhiri corak kenaikan harga sebelum ini.
 Namun pada sesi Asia pagi Selasa, harga dilihat kembali membuat kenaikan semula pada carta AUD/USD dengan zon 0.72300 dijangk akan menjadi rintangan sebelum harga menyambung penurunan.
Penurunan yang dijangka diteruskan akan menguji zon 0.71800 sebelum membuat penurunan lebih rendah yang mensasarkan zon tumpuan sekitar 0.71000.
Namun, jika kenaikan harga berjaya tembusi zon 0.72300, maka pelabur akan kembali menjangkakan zon resistance pada 0.72800 akan diuji semula selepas gagal berbuat demikian pada penghujung 2021.
Lihat gambar carta pasangan mata wang AUD/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


FOMC & ECB Penentu Arah Harga EUR/USD Minggu Ini – Tembus $1.0800 Atau $1.0700?

Selepas pergerakan yang agak bercelaru minggu lalu, pastinya dagangan akan tambah bergelora pada minggu ini menjelang mesyuarat FOMC yang dinanti-nantikan pelabur.
Mata wang US dolar dilihat berjaya pulih sedikit pada Jumaat lalu selepas mengalami penyusutan ketara pada Khamis sebelumnya.
Jangkaan terhadap penetapan dasar monetari oleh Federal Reserve (Fed) semakin mengelirukan apabila Reserve Bank of Australia (RBA) dan Bank of Canada (BOC) mengejutkan pasaran minggu lalu dengan menaikkan kadar faedah sebanyak 25 mata asas.
Ekoran kadar inflasi yang dilihat masih menjadi perhatian buat bank pusat, indeks harga pengguna (CPI) Amerika Syarikat (AS) juga akan diperhati pada data yang akan diterbitkan pada Selasa.
Mata wang Euro pada minggu lalu berjaya capai paras tertinggi 2 minggu ketika US dolar alami penyusutan.
Keputusan mesyuarat oleh European Central Bank (EBC) akan diteliti pada Khamis dengan jangkaan kadar faedah bakal dinaikkan sebanyak 25 mata asas ke paras 4.00%.
Meneliti carta harga pasangan mata wang EUR/USD, harga telah melonjak dari paras 1.07000 mencapai ketinggian sekitar 1.07800 pada Khamis.
Namun, harga berundur turun semula pada Jumaat mengakhiri dagangan sesi terakhir sekitar 1.07450.
 Pada rangka masa 1 jam di carta EUR/USD, harga mula bergerak perlahan di bawah garisan Moving Average 50 (MA50) yang menunjukkan isyarat awal untuk trend bearish buat harga.
Penurunan jika berlaku lebih rendah di awal minggu ini berkemungkinan akan menuju semula ke paras tumpuan 1.07000.
Susut lebih rendah akan mendorong jangkaan bagi harga ke sasaran zon 1.06000 selain mencatatkan paras terendah yang baru.
Namun jika harga melantun membuat kenaikan semula minggu ini, tumpuan adalah untuk harga menguji zon rintangan 1.08000 yang tidak berjaya disentuh pada kenaikan minggu lalu.
Kenaikan yang diteruskan melepasi rintangan tersebut dilihat akan menuju semula zon 1.09000 yang menjadi tumpuan harga pada dagangan sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Tepati Ramalan Untuk Jatuh Lebih Rendah

Pergerakan harga pada carta pasangan mata wang GBP/USD jelas memaparkan corak penurunan bersambung pada dagangan Selasa semalam berikutan Pound Sterling masih dibelenggu sentimen yang lemah.
Selain ketidaktentuan Brexit berhubung protocol Ireland Utara, perkembangan penularan Covid-19 di UK masih berada pada tahap yang membimbangkan.
Pelabur menantikan petunjuk sama ada pembukaan ekonomi pada 19 Julai boleh dilaksanakan ataupun langkah sekatan pergerakan akan dilanjutkan untuk tempoh lebih panjang.

Dengan tekanan ekonomi UK, nilai Pound terus susut berbanding US dolar dengan penurunan harga semalam pada carta GBP/USD mencecah ke zon support 1.38000-1.38300.
Namun, zon tersebut masih berjaya membendung penurunan lebih rendah dengan harga pantul semula untuk bergerak perlahan di atas zon tersebut bersambung pada dagangan sesi Asia pagi ini (Rabu).
Pengukuhan US dolar pada dagangan semalam juga dilihat akan mendorong penurunan harga pada hari ini untuk melepasi paras lebih rendah di bawah 1.38000.
 Jika harga berjaya turun lebih rendah, zon support pada 1.37000 akan menjadi sasaran bagi penurunan terbaru harga.
Sebaliknya jika harga berjaya melonjak semula, zon rintangan sekitar 1.3900-1.39200 akan diuji sekali lagi seperti situasi di awal minggu.
Kenaikan yang berjaya melepasi zon tersebut bakal menuju ke zon rintangan tumpuan sebelum ini iaitu pada 1.40000 yang dicapai pada kenaikan minggu lalu.
Sementara menantikan laporan data pekerjaan NFP AS pada Jumaat, pelabur akan meneliti juga data ekonomi UK seperti bacaan akhir GDP UK bagi suku pertama pada sesi Eropah hari ini yang akan mempengaruhi pergerakan harga.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Isu Geopolitik Poland Penggerak Pasaran Menjelang Data Penting!

Dagangan mata wang dalam pasaran terus bergerak perlahan di tengah-tengah ketidakpastian mengenai isu geopolitik terbaharu di Poland.
Terdahulu, dilaporkan bahawa Rusia dipercayai telah melancarkan peluru berpandu ke atas Poland sehingga menyebabkan kehilangan dua nyawa.
Rentetan itu, pelabur mula bimbang bahawa ia akan meningkatkan lagi ketegangan antara Rusia dan NATO yang sebelum ini telah diburukkan oleh pencerobohannya di Ukraine.
Namun, impak yang dialami pasaran hanya sementara lebih-lebih lagi selepas terdapat laporan terbaru mengenai tembakan peluru berpandu tersebut mungkin disebabkan Ukraine yang mahu membalas serangan Rusia.
 Malah, Presiden Amerika Syarikat Joe Biden juga tidak menolak kemungkinan tersebut bahawa ia bukan disebabkan Rusia, mengatakan siasatan sepenuhnya akan dijalankan.
Teliti pergerakan semasa mata wang, indeks dolar yang mengukur kekuatan dolar greenback berbanding mata wang utama 106.20 pada sesi Eropah.
Sementara itu, mata wang pound hanya memberi sedikit reaksi susulan data inflasi UK yang melonjak ke paras ketinggian baharu 41 tahun  pada bulan Oktober.
Mata wang euro pula kekal stabil pada sekitar paras tertinggi hampir 3 bulan, menyusuli dagangan US dolar yang tidak menentu.
Kini, menjadi tumpuan pelabur seterusnya adalah terbitan data jualan runcit Amerika Syarikat dan inflasi Kanada pada sesi New York akan datang.


Sentimen Pasaran Berisiko, AUD/USD Menjunam Ke Paras Terendah Terbaru Lagi!

Sentimen pasaran yang terus berisiko akibat kebimbangan wabak Coronavirus terus memberi tekanan terhadap dagangan matawang dolar Australia yang sensitif terhadap matawang China.
Daerah Hubei China melaporkan kes jangkitan virus telah mencatat 75,465 kes yang disahkan sementara angka kematian akibat virus itu telah mencecah 2,236 korban.
Menjadi antara matawang berpulangan tinggi, dolar Aussie terus diniagakan lemah dengan kebimbangan pelabur mendorong aliran pelaburan tertumpu pada aset safe-haven yang lebih selamat.
Data PMI pembuatan dan perkhidmatan Australia untuk Februari tidak mencatatkan bacaan yang memberangsangkan untuk menyokong kenaikan nilai dolar Aussie.
Dapat diperhatikan pada sesi Asia pagi ini, pergerakan harga pada carta pasangan matawang AUD/USD meneruskan lagi penurunan ke paras terendah terbaru lebih sedekad.
Sebelumnya, pada sesi New York semalam harga bergerak turun ke paras terendah harian sekitar 0.66100 dan menutup dagangan di paras sekitarnya.
 Bersambung pada sesi Asia hari ini, harga terus menyambung penurunan dan telah melepasi paras 0.66000.
Setelah laporan pekerjaan Australia mencatatkan peningkatan pada kadar pengangguran bulan Januari, sentimen berisiko pasaran terus menambahkan lagi tekanan buat dagangan Aussie.
Jika berterusan, harga bakal meneruskan penurunan ke paras lebih rendah lagi untuk menutup dagangan pada minggu ini di paras terendah terbaru sejak Mac 2009.
Sekiranya berlaku pembetulan harga (correction) pada trend bearish harga, zon SBR (support become resistance) pada 0.66700 akan diuji sebelum harga menyambung semula penurunan.
Namun jika harga meneruskan kenaikan lebih tinggi dari zon tersebut, tumpuan akan terarah pada zon SBR 0.67000 atau lebih tinggi lagi pada 0.67400.
Lihat gambar carta pasangan matawang AUD/USD di bawah untuk rujukan analisis teknikal anda.


Stok Minyak Mentah US Meningkat Pada Minggu Berakhir 13 Januari

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meningkat sebanyak 2.3 juta tong pada minggu berakhir 13 Januari berbanding 7.1 juta pengurangan pada minggu sebelum itu.
Jumlah inventori berada 6.3% melebihi stok tahun lalu di paras 485.5 juta.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Manakala dalam data American Petroleum Institution (API) yang dikeluarkan sebelum ini mencatatkan pengurangan 5 juta tong pada Rabu.
Jumlah import ke US pula berjumlah 8.4 juta tong sehari secara purata, berkurang sebanyak 674,000 tong dari minggu lepas.
Manakala purata input pengeluaran setiap hari berjumlah 639,000 tong, kurang daripada minggu sebelum dan merekodkan purata input kepada hampir 16.5 juta tong sehari.
Minyak West Texas intermediate (WTI) ketika ini didagangkan di sekitar $52.23 setong naik dari paras terendah Khamis $51.02, manakala minyak Brent didagangkan pada harga $54.31 semasa artikel ini ditulis naik dari paras terendah $53.90.


Ini Yang Berlaku Kepada Pasaran Sesi Asia Setelah Yellen Memberi Isyarat Jelas Mengenai Peningkatan Kadar!

US Dollar bersedia untuk menambah pengukuhan pada hari Jumaat selepas Pengerusi Janet Yellen menyediakan isyarat yang lebih jelas mengenai kenaikan kadar faedah pada penghujung tahun ini.
Yellen tidak menyatakan secara tegas mengenai kenaikan kadar dalam mesyuarat 13 hingga 14 Disember nanti, namun menyatakan kepada jawatankuasa kongres bahawa kadar akan dinaikkan tidak lama lagi.
Dalam masa yang sama, beliau turut mengatakan bahawa akan meneruskan khidmat sehingga 2018. Yellen memberi komen terbabit apabila diminta mengulas mengenai kenyataan Donald Trump yang ingin mencari pengganti Yellen apabila penggal beliau tamat.
Selain itu, data AS yang dikeluarkan pada Khamis juga menguatkan lagi jangkaan kenaikan kadar. Data perumahan yang dikeluarkan menunjukkan kenaikan mendadak ke puncak tertinggi bagi tempoh 9 tahun.
Euro juga mula menyusut selepas jatuh semalam. Bagi minggu ini sahaja, Euro telah menyusut sehingga hampir 4.7 peratus.
 EUR/USD, 30 minit
Dalam masa yang sama, jangkaan perbezaan jumlah perolehan juga membantu pengukuhan Dollar berbanding Yen.
USD/JPY, 30 minit
Dollar jatuh 0.1 peratus sebelum kembali meningkat kepada ¥ 110.34.
US Dollar Index yang mengukur kekuatan US Dollar juga kali terakhir dinilai pada 100.95.
Ini Penampilan Kali Pertama Yellen Setelah Kalah Menentang Trump!


Trump Mohon Dana Kecemasan Coronavirus, Pelosi Kata “Sudah Terlambat”

Pentadbiran Presiden Amerika Syarikat, Donald Trump dilaporkan telah memohon dana kecemasan yang bernilai $2.5 bilion daripada Kongres, dalam usahanya memerangi wabak coronavirus.
Menurut White House, lebih daripada $1 bilion dana akan disumbangkan kepada usaha untuk pembangunan vaksin, sementara selebihnya akan digunakan untuk rawatan serta penyediaan peralatan perlindungan seperti penutup hidung dan mulut (mask).
Walau bagaimanapun, tindakan Trump itu kemudiannya ditempelak oleh Speaker Dewan Perwakilan A.S, Nancy Pelosi yang menyatakan permintaan tersebut sudah terlambat dan ia tidak mencukupi untuk skala kecemasan ketika ini.
Tindakan Trump juga dikritik oleh ahli Demokrat yang menyatakan presiden itu tidak mempunyai rancangan dan pemahaman jelas mengenai bagaimana untuk bertindak balas dalam situasi sebegini.
 Ini merujuk kepada kejatuhan ketara dalam pasaran Wall Street semalam yang menyaksikan indeks saham Dow Jones yang jatuh lebih 1,000 mata, menjadikannya sebagai penurunan harian terburuk dalam tempoh 2 tahun.
Bagi menjawab kritikan ke atasnya, Trump menulis di laman twitternya dengan berkata; coronavirus sangat terkawal di Amerika Syarikat dengan kerjasama dari semua pihak dan negara berkaitan.
Sementara dalam kenyataan yang sama, beliau juga melihat pasaran saham berada dalam keadaan yang sangat baik.
Negara-negara di seluruh dunia kini juga sedang mempertingkatkan usaha untuk mencegah penularan wabak maut itu yang kini telah menjangkiti 80,154 orang dan mengakibatkan angka kematian meningkat kepada 2,703 orang.


USD Semakin Terpesong Angkara Data NFP Yang Meleset

Data pekerjaan NFP Amerika Syarikat tanpa dijangka mencatat bacaan yang sedikit mengecewakan sehingga mendorong dagangan dolar greenback menjunam rendah.
Junaman yang dipamerkan US dolar sekali gus memberi peluang kepada kebanyakan mata wang utama lain, terutamanya mata wang Eropah untuk meningkat tinggi.
Pada bulan Disember, angka yang dicatatkan dalam pertambahan pekerjaan AS meleset jauh dari jangkaan dengan hanya 199,000 dicipta berbanding anggaran untuk meningkat 426,000 pekerjaan.
Sebaliknya, kadar pengangguran menurun kepada 3.9% daripada 4.2% yang dicatatkan sebelumnya, dan juga lebih baik dari unjuran untuk penurunan pada 4.1%.
 Selain itu, pertumbuhan gaji juga lebih kukuh daripada dijangkakan, dengan kenaikan 0.6% pada bulan lepas dan memacu kadar tahunan kepada 4.7% mengatasi 4.2% yang dianggarkan pasaran.
Walaupun kadar pengangguran mencatat penurunan dan pertumbuhan upah lebih kukuh mendorong hasil bon AS 10 tahun lebih tinggi, tetapi mata wang US dolar gagal untuk meningkat.
Pelabur mungkin ingin melihat reaksi Pengerusi Federal Reserve (Fed), Jerome Powell dahulu dalam keterangan di hadapan Senat pada hari Selasa nanti.
Sementara itu, mata wang pound meneruskan kenaikan ke tahap tertinggi untuk tahun ini dengan pergerakan harga dilihat semakin menghampiri paras 1.3600 berbanding US dolar pada sesi Asia.
Mata wang sensitif risiko, dolar Aussie dan kiwi didagangkan sedikit meningkat pada sesi Asia dengan pergerakan harga dipengaruhi oleh dagangan greenback.


GBP/USD Terus Membuat Penurunan Ke Paras Terendah Terbaru 2 Bulan

Sentimen pasaran yang dilihat bakal berisiko pada minggu ini bakal menyaksikan pengukuhan dagangan matawang US dolar.
Risiko melibatkan ketegangan di antara Amerika Syarikat dan China dengan laporan sekatan bekalan kepada Huawei Technologies dan China pula bertindak balas dengan ancaman menyenarai hitamkan syarikat dari Amerika seperti Apple, Qualcomm dan Cisco.
Hal ini adalah susulan ugutan Presiden Amerika Syarikat, Donald Trump sebelum ini untuk memutuskan perjanjian perdagangan bersama China dengan dakwaan China tidak menepati janji pembelian produk Amerika dalam syarat perjanjian.
US dolar menutup dagangan minggu lalu dengan pengukuhan yang dipamerkan walaupun data ekonomi yang diterbitkan masih lemah. Sementara, Pound Sterling pula dilihat sebagai matawang dengan prestasi paling merosot.
Penyusutan ketara Pound pada dagangan penghujung minggu lalu didorong oleh pertimbangan bank pusat England (BOE) untuk penurunan kadar faedah ke paras negatif. Selain itu, ketidaktentuan rundingan Brexit juga turut memberi tekanan terhadap dagangan Pound.
Jika dilihat pergerakan harga pada carta pasangan matawang GBP/USD, harga telah membuat penurunan pada minggu lalu mencecah paras terendah terbaru 2 bulan.
Bergerak di bawah paras halangan Moving Average 50 (MA50) pada rangka masa 1 jam pergerakan harga, penurunan harga dari paras tertinggi awal minggu mencatatkan sekitar 330 pips penurunan sehingga penghujung minggu ke paras terendah 1.21000.
 Menyambung dagangan pada awal minggu ini, harga dibuka sedikit rendah pada permulaan sesi Asia sebelum bergerak membuat kenaikan yang lemah ke paras sekitar 1.21000 semula.
Matawang Pound bakal berisiko didagangkan pada minggu ini menjelang data pekerjaan UK serta beberapa data ekonomi yang lain.
Ini akan mendorong penurunan harga yang dijangka akan menuju paras tumpuan pada 1.2000 jika Pound terus bergerak lemah dalam pasaran.
Penurunan lebih rendah akan terus mencatatkan paras terendah 2 bulan terbaru pada carta GBP/USD.
Namun jika harga kembali membuat kenaikan semula, paras rintangan yang akan menjadi perhatian adalah pada 1.22000 dan juga 1.22500. Kenaikan lebih tinggi akan memberikan isyarat kepada perubahan trend bullish.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Minyak Mentah Berisiko, USD/CAD Bakal Catat Paras Ketinggian Terbaru Mengatasi Minggu Lalu?

Dolar Kanada didagangkan lemah sejak minggu lalu berikutan kemerosotan pada pasaran minyak mentah terutamanya terjejas ekoran isu rundingan dagang AS-China.
Sebagai dua negara pengguna terbesar minyak dunia, sentimen rundingan Amerika Syarikat dan China mempengaruhi pasaran termasuk komoditi yang lain.
Ketidaktentuan pada laporan-laporan yang berlegar dalam pasaran meningkatkan kebimbangan para pelabur sekaligus turut memberi kesan terhadap unjuran permintaan minyak mentah.
Selain itu, kebimbangan terhadap lebihan bekalan minyak mentah dalam pasaran turut menjadi faktor yang perlu difokuskan.
Menjelang mesyuarat negara-negara OPEC pada Disember ini di Viena, OPEC+ dilaporkan tidak akan meningkatkan kadar pengurangan pengeluaran minyak mentah.
Faktor-faktor tersebut telah memberi tekanan terhadap dagangan Loonie dengan melihatkan pergerakan harga pada carta pasangan matawang USD/CAD mencatatkan paras ketinggian terbaru sejak pertengahan Oktober lalu.
 Setelah dua minggu menguji paras ketinggian 1.32000, akhirnya harga telah berjaya menembusi zon resistance tersebut pada Jumaat mencatatkan paras ketinggian terbaru hampir mencecah paras 1.32400.
Permulaan dagangan pada awal minggu ini melihatkan harga masih bergerak perlahan di paras ketinggian tersebut dari awal sesi Asia bermula bersambung pada sesi pasaran Eropah.
Penurunan harga dijangka akan kembali menguji paras 1.32000 membentuk zon RBS (resistance become support) yang baru pada carta USD/CAD, sebelum harga kembali membuat kenaikan semula.
Jika penurunan diteruskan, paras 1.31800 akan cuba dilepasi harga sebelum menuju zon support lebih rendah di sekitar paras 1.31200.
Namun jika sentimen pasaran minyak kekal lemah, harga berpotensi untuk melonjak lebih tinggi melepasi paras ketinggian yang dicapai Jumaat lalu didorong dagangan Loonie yang melemah.
Lihat gambar carta pasangan matawang USD/CAD di bawah untuk rujukan analisis teknikal anda.


Penggerak Pasaran Tukaran Matawang Forex Sepanjang Minggu Lalu (30 Okt – 03 Nov)

US Dolar didagang naik-turun atau bercampur-campur sepanjang minggu lalu (30 Okt-03 Nov) dengan data-data dan event (peristiwa) yang begitu banyak pada minggu tersebut.

US Dolar pada Isnin (30 Oktober) merekod kejatuhan walaupun dengan data pertumbuhan ekonomi yang positif pada 27 Oktober (Jumaat). Pada permulaan minggu lalu US dolar didagang agak tertekan dengan data dan event yang begitu banyak. Pelabur seakan berhati-hati dengan penetapan polisi monetari Fed, data NFP dan juga data ISM sektor ekonomi US.
US Dolar minggu lalu bukan sahaja berhadapan dengan data ekonomi, tetapi juga berhadapan dengan peristiwa ekonomi (event) dan peristiwa bukan ekonomi (non-economic event). Antara yang menyebabkan turun-naik US dolar adalah perkembangan reformasi percukaian US dan juga perkembangan siasatan oleh Mueller terhadap kaitan kempen pilihanraya Trump dan Rusia. Selain itu, faktor pengumuman Powell sebagai pengganti Yellen juga menyebabkan pelabur agak berhati-hati.
Keseluruhan dagangan US dolar minggu lalu sememangnya bercampur-campur dengan data NFP pada Jumaat dan juga data sektor perkhidmatan US menyebabkan naik-turun US dolar pada akhir minggu lalu.
Data average hourly earnings (kadar gaji) tidak berubah dan tambahan pekerjaan kurang daripada jangkaan telah menyebabkan US dolar jatuh pada mulanya. Namun, US dolar gagal membuat penurunan yang kukuh dengan data kadar pengangguran mencapai paras terendah 4.1%. Selepas daripada itu, pukul 10 malam Jumaat menunjukkan data sektor ekonomi terbesar US merekod kenaikan di mana ISM non-manufacturing naik lebih daripada jangkaan ke paras tertinggi sejak tahun 2008. Hal ini menambah lagi kenaikan US dolar pada Jumaat walaupun dengan data kadar gaji US yang tidak memuaskan.
Secara keseluruhan, US dolar masih lagi merekod kenaikan minggu lalu jika dilihat dalam indeks US dolar.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

23 – 27 Oktober
30 Okt – 03 November

Eur/Usd- jatuh 263 pip
Eur/Usd- 96 pip sideways

Usd/Jpy– sideways 121 pip
Usd/Jpy–  naik148 pip

Gbp/Usd– sideways 210 pip
Gbp/Usd– jatuh 282 pip

Usd/Chf- naik 207 pip
Usd/Chf- naik 99 pip

Usd/Cad– naik 303 pip
Usd/Cad– jatuh 200 pip

Aud/Usd– jatuh 210 pip
Aud/Usd– jatuh 91 pip

Nzd/Usd– jatuh 186 pip
Nzd/Usd– naik 126 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.
Core-PCE US (Isnin)
Perbelanjaan pengguna (consumer spending) mecatat peningkatan tertinggi melebihi 8 tahun pada bulan September berikutan peningkatan perbelanjaan isirumah di Texas dan Florida. Manakala indeks perbelanjaan penggunaan peribadi teras (core-PCE) meningkat 0.1% pada bulan September, sejajar dengan jangkaan penganalisis. Bacaan tahunan (y/y) naik 1.3% setahun pada bulan September, sejajar dengan jangkaan.
Penetapan polisi Bank of Japan (Selasa)
Kadar faedah dikekalkan pada -0.1% dan sasaran hasil bon Jepun (JGB) pada pada 0%. Bank pusat akan meneruskan pembelian bon JGB sebanyak ¥80 trillion setahun. Selain itu, BoJ juga mengekalkan pembelian saham J-REIT dan ETF pada ¥90 billion dan ¥6 trillion.
Data-data ekonomi Zon-Eropah (Selasa)
Harga pengguna (CPI) naik 1.40% pada Oktober, susut daripada 1.50% sebelum ini. Pasaran menjangka bacaan kali ini adalah 1.50% yang mana lebih tinggi dari bacaan sebenar. Ekonomi Zon Eropah (negara-negara menggunakan matawang Euro) secara keseluruhan meningkat pada suku ketiga, menurut data GDP (pertumbuhan ekonomi) yang dikeluarkan pada Selasa. Gross Domestic Product (GDP) atau Keluaran dalam Negara Kasar meningkat 0.6% pada suku ketiga (q/q). Manakala dari segi tahunan, GDP naik sebanyak 2.5%, naik dari 2.1% sebelum ini.
Pertumbuhan ekonomi Kanada (Selasa)
Gross domestic product, GDP (Keluaran dalam Negara Kasar, KDNK) meleset sebanyak -0.1% pada Ogos. Jangkaan pasaran untuk data kali ini meningkat 0.1%. Sejurus selepas data ini dikeluarkan, pasangan matawang USD/CAD naik hampir 80 pip yang menunjukkan kelemahan dolar Kanada (CAD).
Data pekerjaan New Zealand (Rabu)
Kadar penyertaan tanaga buruh dalam pasaran pekerjaan meningkat ke paras tertinggi 71.1% yang menunjukkan lebih ramai orang yang keluar mencari pekerjaan. Dalam masa yang sama kadar gunatenaga juga capai paras tertinggi. Indeks kos buruh yang menunjukkan kadar gaji di New Zealand meningkat kepada 1.9% dari 1.7%. Ini adalah bacaan tertinggi sejak September 2012.
Data sektor pembuatan UK (Rabu)
Indeks pembuatan UK naik ke paras 56.3 pada Oktober dari 56.0 yang dicatat pada September. Jangkaan untuk data kali ini adalah 55.8. “Tekanan harga terus naik walaupun kos input meningkat pada kadar terpantas dalam tempoh tujuh bulan.”
 Data ADP-NFP (Rabu)
Tambahan 235,000 pekerjaan pada Oktober lebih daripada jangkaan pasaran 202,000. “Pasaran pekerjaan kekal baik di mana pengambilan pekerja naik semula sehingga mencapai antara paras tertinggi tahun ini,” kata Ahu Yildirmaz, naib presiden ADP Research Institute.
Data sektor pembuatan US (Rabu)
Aktiviti ekonomi dalam sektor pembuatan Amerika Syarikat meleset lebih daripada jangkaan pada Oktober. Walaubagaimanapun, bacaan semasa kekal hampir dengan bacaan tertinggi sejak beberapa tahun lalu. Bacaan meleset kepada 58.7 dari 60.8 pada September. Jangkaan bagi data kali ini adalah kenaikan ke paras 59.5.
Penetapan polisi monetari The Fed (Khamis)
Pembuat dasar Federal Open Market Committee (FOMC) bersetuju untuk mengekalkan kadar faedah pada paras 1%-1.25%. The Fed juga memberikan tanda bahawa kadar faedah akan dinaikkan secara bertahap pada masa akan datang tanpa menyatakan bilakah kadar faedah akan dinaikan. Bagi Yellen dan beberapa pembuat dasar, kenaikan secara beransur-ansur akan mengukuhkan lagi ekonomi secara keseluruhan.
Data perdagangan Australia (Khamis)
Lebihan dagangan meningkat 2 kali ganda iaitu sebanyak $1.74 billion pada bulan September berbanding bulan sebelumnya yang mencatat lebihan dagangan sebanyak $0.87 billion. Pasaran menjangkakan lebihan dagangan hanya pada sekitar $1.1 billion.
Penetapan polisi monetari BOE (Khamis)
Seperti dijangka Bank of England (BoE) menaikkan kadar faedah kepada 0.50% dari 0.25% sebelum ini. Antara penyebab kejatuhan matawang GBP adalah kenyataan BoE bahawa kenaikan kadar faedah selepas ini akan dijalankan secara beransur-ansur dan terhad.
Data jualan runcit Australia (Khamis)
Jualan runcit kekal mendatar iaitu tidak berubah 0.0% pada bulan September. Penganalisis menjangkakan jualan runcit akan meningkat 0.4% selepas jualan runcit negara itu berkurangan sebanyak 0.7% pada bulan Ogos.
Data sektor perkhidmatan UK (Khamis)
Indeks PMI (Purchasing Manager’s Index) sektor perkhidmatan meningkat kepada 55.6 pada bulan Oktober berbanding bulan September yang mencatat bacaan 53.6. Bacaan bulan Oktober iaitu 55.6 merupakan bacaan tertinggi sejak April lalu dan peningkatan ini merupakan peningkatan terbesar 12 bulan lalu
Data pekerjaan Amerika Syarikat (Jumaat)
Jumlah pekerjaan (non-farm employment change) hanya bertambah 261,000 berbanding jangkaan 312,000. Data sebelum ini yang direkod merosot sebanyak -33,000 dikaji semula kepada 18,000.
Manakala data kadar gaji (average-hourly earnings) tidak berubah (0%) berbanding jangkaan kenaikan 0.2%. Bacaan kali ini meleset daripada kenaikan yang direkod sebelum ini sebanyak 0.5%.
Walaupun dengan kedua-dua data yang meleset, kadar pengangguran masih positif apabila berkurangan kepada 4.1% dari 4.2% sebelum ini.
Data pekerjaan Kanada (Jumaat)
Kanada menambah pekerjaan lebih daripada jangkaan walaupun dengan suasana pertumbuhan ekonomi yang perlahan. Pekerjaan sepenuh-masa (full-time) melonjak dengan kadar gaji meningkat pada bulan kedua berturut-turut. Dari segi tahunan (y/y) pekerjaan di Kanada meningkat sebanyak 308,100 atau kenaikan 1.7%. Pekerjaan sepenuh-masa (full-time) melonjak 88,700 berbanding peningkatan 112,000 pada bulan sebelum ini. Pekerjaan separuh masa (part-time) pula jatuh sebanyak 53,400.
Data sektor perkhidmatan US (Jumaat)
Bacaan indeks ISM non-manufacturing PMI (sektor perkhidmatan) naik ke paras 60.1 daripada 59.8 sebelum ini. Jangkaan untuk data kali ini adalah 58.5. Anthony Nieves, pengerusi Institute for Supply Management (ISM) berkata bacaan pada Oktober adalah yang tertinggi sejak 2008. “Sektor bukan pembuatan merekod kenaikan tiga bulan berturut-turut. “Komen-komen daripada responden menunjukkan keadaan perniagaan yang positif pada permulaan suku keempat 2017.”


US Dolar Menyusut Berbanding Matawang Lain, Harga Emas Terus Meningkat – Sesi Eropah

Matawang US dolar didagangkan pada paras terendah 4 bulan berbanding matawang utama.
Indeks US dolar yang mengukur kekuatan matawang greenback berbanding matawang lain jatuh sebanyak 0.10% kepada 91.57 setakat jam 04.15 p.m.
Kejatuhan US dolar berikutan laporan Jabatan Buruh US yang melaporkan tuntutan pengangguran naik kepada 261,000 tuntutan pada minggu lepas berbanding jangkaan penganalisis yang menjangkakan kejatuhan kepada 246,000 tuntutan.
Laporan yang lain melaporkan indeks harga pengeluar jatuh sebanyak 0.1% pada bulan lepas.
EUR/USD naik 0.22% kepada 1.2059, manakala GBP/USD naik sedikit sebanyak 0.03% kepada 1.3542.
 Pasaran Komoditi.
Kedua-dua harga minyak jatuh dalam sesi dagangan Eropah pada hari Jumaat.
Harga minyak WTI jatuh sebanyak 0.88% kepada $63.26 setong dan Brent jatuh kepada $68.96 setong setakat pukul 04.15 p.m.
Menurut penganalisis, kejatuhan ini berikutan pembetuan harga, namun menurut mereka keadaan pasaran masih lagi kukuh berikutan usaha pemotongan pengeluaran minyak oleh OPEC dan Rusia.
Harga emas mencatat peningkatan sebanyak 0.43% kepada $1,328.20 berikutan kelemahan matawang USD.


Kenaikan 100 Pips Pada GBP/USD Uji Semula Paras Ketinggian Lonjakan Minggu Lalu

Dagangan Pound Sterling bergerak kukuh pada awal sesi pasaran Eropah hari ini dengan rundingan Brexit terus bersambung lagi pada hari ini.
Beberapa sumber melaporkan kedua-dua pihak dari Britain dan Kesatuan Eropah saling bertukar kenyataan teks berhubung pelan kawalan kastam.
Namun begitu, pelabur masih melihat terdapat kesukaran untuk rundingan mencapai kesepakatan dalam masa yang singkat sehingga tarikh 31 Oktober ini.
Ketua di Dewan Parlimen UK, Jacob Rees-Mogg memberikan komen beliau beberapa jam lalu yang mengatakan bahawa tindakan seterusnya adalah mendapatkan kelulusan undian perjanjian Brexit melalui parlimen, jika dipersetujui Kesatuan Eropah.
Ketua Perunding Brexit EU, Michel Barnier pula menyatakan bahawa rundingan terkini agak hangat dan terdapat kemungkinan untuk perjanjian Brexit dicapai pada minggu ini.
 Jika diperhatikan pergerakan harga pada carta pasangan matawang GBP/USD hari ini, harga telah merekodkan 100 pips kenaikan sejak awal sesi Asia bermula sehingga harga kembali menguji paras ketinggian yang dicapai ketika lonjakan 500 pips pada penghujung minggu lalu.
Paras resistance pada 1.27000 menjadi penanda aras ketinggian semasa bagi harga pada dagangan GBP/USD. Jika harga dilihat gagal melepas paras resistance tersebut, dan perkembangan isu Brexit yang kembali goyah, bakal mempamerkan terjunan harga berkemungkinan 500 pips ke paras rendah semula.
Namun jika harga berjaya membuat kenaikan melepasi paras resistance tersebut, harga bakal mencari paras ketinggian terbaru dan menguji zon resistance pada dagangan Jun sekitar paras 1.27800.
Lihat gambar carta pasangan matawang GBP/USD di bawah untuk rujukan teknikal analisis anda.


Pelabur Optimis AUD/USD Kekal Pada Landasan Bullish

Pasaran saham global dilihat stabil manakala US dolar pula agak bercampur pada pembukaan pasaran di awal September ini.
Sesi New York sebentar lagi dilihat bakal memacu pergerakan US dolar menerusi data tinjauan bagi sektor pembuatan di Amerika Syarikat (AS) serta laporan data pekerjaan ADP NFP untuk sektor swasta yang boleh memberi petunjuk awal untuk laporan NFP AS pada Jumaat.
Selepas US dolar susut ke paras terendah 3 minggu, sesi New York Selasa semalam menyaksikan pengukuhan semula US dolar berikutan didorong oleh faktor pengambilan keuntungan (profit taking) pada penutupan dagangan Ogos.
Penganalisis melihat situasi tersebut hanya sementara dan menjangkakan US dolar akan kembali bergerak susut menjelang laporan NFP.
Mata wang komoditi seperti dolar Australia akan kembali mendapat kelebihan jika US dolar kembali susut semula dalam pasaran.
Bagi mata wang dolar Aussie, terbitan data Keluaran Dalam Negara Kasar (KDNK) Australia bagi suku kedua pada sesi Asia pagi ini dilihat tidak begitu memberi kesan ketara dengan bacaan sedikit rendah berbanding suku sebelumnya, namun berjaya dicetak lebih tinggi daripada angka ramalan.
Pergerakan harga pada carta pasangan mata wang AUD/USD, harga dilihat telah meningkat semula pada awal sesi Eropah hari ini.
 Pada dagangan Selasa semalam, harga telah membuat kenaikan mencapai paras ketinggian 0.73400 sebelum susut semula di sesi New York ke paras 0.73000.
Paras 0.73000 dilihat menjadi zon support terbaru harga setelah harga juga disokong oleh paras sokongan Moving Average 50 (MA50) pada rangka masa 1 jam bagi isyarat trend bullish.
Kenaikan lebih tinggi bakal mencapai ke paras sasaran ketinggian pada 0.74000 yang merupakan zon rintangan pada dagangan Ogos lalu.
Namun, pelabur akan menilai sebagai perubahan trend bearish semula sekiranya harga susut di bawah zon harga 0.73000.
Penurunan lebih rendah yang diteruskan akan menguji zon sekitar 0.72500 sebelum seterusnya akan menuju ke zon support 0.71000 semula.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 23/8/2018

Matawang USD dilihat menguat hari ini berbanding matawang utama yang lain berikutan minit mesyuarat FED yang dikeluarkan awal pagi tadi. Kekuatan USD didorong oleh perbincangan tentang kenaikan kadar faedah dalam masa terdekat dalam usaha untuk mengimbangi kestabilan ekonomi di US.
Selain itu, USD terus disokong oleh isu tarif antara AS dan China yang dijangka akan terus meningkat ekoran daripada Amerika Syarikat mula mengutip tarif bernilai 16 billion dollar barangan China bermula hari ini.
Sebaliknya, matawang EURO dijangka didagangkan lemah dan antara faktor yang memberi tekanan terhadap EURO adalah krisis kewangan di Itali. Tambahan lagi, data PMI di zon Eropah pada hari ini yang dijangka lemah ekoran bacaan penurunan dalam pesanan kilang Jerman dan pengeluaran perindustrian bakal menyebabkan aktiviti sektor pembuatan dan perkhidmatan bergerak perlahan.
 Secara teknikal, harga bagi chart EUR/USD dilihat membuat kenaikan selama enam mingu berturut-turut sehingga mencapai paras resistance 1.16200, namun tidak berjaya menembusi(breakout) paras tersebut. Harga dilihat membuat penurunan sejak awal sesi pasaran Asia berikutan USD yang menguat sehingga ke paras support 1.15600 iaitu paras julat harga semalam.
Harga semasa bergerak perlahan dan berada pada zon harga 1.56650 setakat jam 2.30 petang. Jika kekuatan USD terus menekan harga ke paras lebih rendah, paras support yang berpotensi untuk dicapai adalah pada paras 1.14800. Sebaliknya, jika harga membuat lonjakan, paras resistance yang perlu diuji adalah pada 1.16200 sebelum ini, dan jika harga berjaya menembusi (breakout) paras tersebut, beri tumpuan pada paras resistance 1.17000 yang berkemungkinan mampu dicapai.
Tumpuan pasaran buat masa ini adalah kenaikan kadar faedah oleh FED yang memberi impak besar kepada pergerakan matawang USD.
Paras support: 1.15587, 1.15213, 1.14888.
Paras resistance: 1.16286, 1.16611, 1.16985.


Minggu Yang Cemerlang Untuk AUD/USD, Terus Kekal Bullish!

Dolar Aussie terus menguatkan kedudukan untuk mengukuh setelah peroleh optimisme yang sungguh meyakinkan dari Bank Pusat Australia (RBA) walaupun bank pusat itu terus mengekalkan dasar polisi.
Selain itu, risiko penularan wabak Covid-19 mengenai varian Omicron yang semakin reda dilihat telah menyebabkan matawang safe-haven termasuk USD kurang mendapat permintaan daripada pasaran.
Tumpuan utama akan terus teralih arah kepada penerbitan indeks data harga pengguna (CPI) Amerika Syarikat (AS) pada Jumaat serta data inflasi China yang turut bakal menjadi fokus kepada para pelabur.
Pergerakan harga pada carta pasangan AUD/USD tampaknya masih meneruskan lagi pendakian 4 hari berterusan pada minggu ini untuk kembali mencapai ke zon SBR (support become resistance) 0.72000.
Pendakian itu sama sekali telah menghasilkan lonjakan menghampiri 200 pips setelah harga menjejaki zon sokongan sejak September 2020 pada penutup minggu lalu serta paras terendah selama 15 bulan.
Momentum lonjakan tersebut turut dilihat terus kukuh setelah harga kekal didagangkan di atas paras rintangan Moving Average 50 (MA50) untuk konsisten dalam memberi corak uptrend yang lebih jelas.
 Perspektif berikutnya bakal memperlihatkan reaksi pergerakan harga pada zon SBR 0.72000 sebelum kemungkinan yang tinggi harga bakal merobek zon itu untuk terus mendaki ke zon SBR 0.73000 pula.
Lonjakan yang lebih agresif juga dijangka akan mencapai semula ke zon rintangan pada 0.74000 yang mana zon berkenaan turut pernah menjadi sebagai sebuah zon tumpuan utama pada Disember 2018.
Tetapi tidak mustahil bahawa harga mungkin bakal berdaya membuat rejection terlebih dahulu pada zon SBR terkini untuk kembali membentuk rebounce yang dijangka akan menguji semula zon 0.71000.
Penurunan yang lebih rendah daripada itu pula akan menyaksikan pergerakan harga merudum ke zon sokongan September 2020 pada 0.70000 dan sekali gus bakal kembali dinilai untuk arah seterusnya.
Lihat gambar carta harga pasangan matawang AUD/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Kekal Hampir Di Paras Terendah 2 Minggu Lalu

U.S dolar kekal rendah mengampiri paras terendah 2 minggu lalu berbanding matawang utama pada hari ini berikutan perhatian para pelabur terhadap laporan inflasi yang akan dikeluarkan pada malam ini.
Matawang U.S dolar kembali menguat selepas laporan yang dikeluarkan Jabatan Buruh U.S menunjukkan tuntutan pengangguran jatuh melebihi jangkaan iaitu kepada 243 000.
Laporan lain juga positif apabila harga pengeluar (PPI) meningkat 0.4% pada bulan September, selari dengan jangkaan. Harga pengeluar teras (Core-PPI) tidak termasuk makanan dan tenaga juga meningkat 0.4%.
Data tersebut dikeluarkan selepas minit mesyuarat ahli FOMC yang berbeza pandangan berkenaan tempoh kenaikan kadar inflasi.
Pemain pasaran juga memberi tumpuan terhadap laporan harga pengguna (CPI) pada malam ini dan juga laporan jualan runcit U.S.
 EUR/USD stabil pada bacaan 1.1831, manakala GBP/USD meningkat 0.01% ke paras harga 1.3303.
Pound menguat berikutan kenyataan oleh akhbar German pada hari Khamis yang menyatakan U.K boleh kekal dalam kesatuan Eropah untuk 2 tahun lagi. Sterling juga jatuh pada awalnya selepas ketua perunding EU Michel Barnier mengumumkan bahawa rundingan ke-5 ini tidak dapat menghasilkan kata putus.
Manakala Presiden Bank Pusat Eropah, Mario Draghi menyatakan pembelian aset ECB akan diteruskan sehingga ada tanda-tanda kemajuan terhadap inflasi yang lebih kukuh. Beliau juga menyatakan, kadar faedah mungkin akan berada di paras semasa sehingga selepas bank pusat berhenti membeli aset.
USD/JPY jatuh 0.14% kepada 112.12, manakala USD/CHF kekal pada 0.9753.
Matawang Australia dan New Zealand dolar kekal menguat dengan AUD/USD meningkat 0.37% iaitu pada 0.7849 dan NZD/USD meningkat 0.29% pada 0.7148 berikutan import China meningkat 18.7% bulan lepas dan eksport meningkat sebanyak 8.1%.
China merupakan rakan ekport terbesar Australia dan New Zealand pula merupakan rakan kedua eksport terbesar.


Harga Junam Di Awal Sesi, Trader Intai Peluang Untung Pada Carta AUD/USD

Sesi Asia pada hari ini (Khamis) menyaksikan penyusutan nilai matawang dolar Australia sebelum laporan pekerjaan Australia bagi bulan September diterbitkan.
Gabenor bank pusat Australia (RBA), Philip Lowe telah memberi amaran untuk menurunkan kadar faedah kepada 10 mata asas serta meningkatkan pelonggaran polisi dalam usaha untuk menyokong semula aktiviti ekonomi Australia.
Beliau turut menyatakan bahawa kadar faedah dijangka tidak akan ditingkatkan sekurang-kurangnya untuk tempoh 3 tahun.
Laporan pekerjaan Australia pula melihatkan ekonomi kehilangan pekerjaan sehingga 29,500 lebih rendah berbanding jangkaan penurunan -38,000. Sementara kadar pengangguran meningkat kepada 6.9% lebih rendah berbanding jangkaan 7.0%.
Turut memberi tekanan terhadap dagangan Aussie apabila data inflasi tahunan China untuk bulan September mencatatkan bacaan yang menurun. Di samping terkesan dengan ekonomi rakan dagang terbesarnya itu, hubungan Australia dan China juga dilihat kurang baik selepas isu sekatan import arang batu.
Dapat diperhatikan pada carta pasangan matawang AUD/USD, harga yang bergerak di bawah paras 0.71700 telah menjunam di awal sesi Asia hari ini susulan penyusutan dolar Aussie.
Harga yang berada di bawah paras halangan Moving Average 50 (MA50) pada rangka masa 1 jam pergerakan harga masih memberikan isyarat trend bearish harga pada carta AUD/USD.
 Dengan tekanan terhadap matawang Aussie, harga dijangka akan turun lebih rendah menuju zon RBS (resistance become support) sekitar 0.70800.
Dan penurunan lebih rendah boleh mencecah sehingga ke zon support utama pada 0.70000.
Sebaliknya, jika berlaku perubahan trend harga semula, zon SBR (support become resistance) 0.71800 akan diuji semula begitu juga paras halangan dinamik MA50.
Kenaikan lebih tinggi akan dijangkakan ke paras 0.72000 seterusnya ke paras resistance 0.72400.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Menjunam Ke Paras Terendah 7 Minggu

US dolar kembali catat pengukuhan pada awal sesi pasaran New York semalam berikutan permintaan terhadap matawang safe-haven itu selepas pasaran saham kembali merosot menyaksikan penurunan pada indeks-indeks utama terutama saham teknologi.
Sementara itu, matawang Pound pamer prestasi paling merosot dalam pasaran berikutan ketidaktentuan rundingan masih membelenggu kebimbangan pelabur menyebabkan penjualan matawang Britain tersebut berterusan.
Kesatuan Eropah (EU) telah mendesak UK untuk menarik balik rang undang-undang pasaran dalaman yang dicadangkan kerana didakwa akan mencetuskan pelbagai lagi masalah baru di masa akan datang di samping mencemarkan hubungan UK bersama blok tersebut.
Dengan kombinasi perbezaan kekuatan dua matawang ini, jelas dilihat arah pergerakan harga pada carta pasangan GBP/USD.
Pada dagangan Khamis semalam, harga yang menguji paras ketinggian setakat 1.30300 telah menjunam 250 pips ke paras sekitar 1.27700 sehingga ke penghujung sesi New York.
 Penurunan tersebut juga telah melepasi zon support 1.29000 dan pergerakan harga di bawah paras halangan Moving Average 50 (MA50) di rangka masa 1 jam menunjukkan trend kekal bearish atau menurun.
Harga dijangka akan menguji paras 1.28500 sehingga 1.29000 iaitu zon SBR (support become resistance) sebelum menyambung semula penurunan menuju paras support pada 1.27600 seterusnya lebih rendah ke paras 1.26700.
Sebaliknya jika lonjakan harga berlaku, paras tumpuan awal dilihat pada 1.3000 sebelum kenaikan lebih tinggi dari zon tersebut akan memberi isyarat perubahan trend.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Kian Celaru, Ucapan Pembuat Dasar Fed Tidak Membantu!

Beberapa pembuat dasar Fed beri ucapan pada sesi New York.
Reaksi mata wang tidak seperti yang diharapkan

Pasaran mata wang malangnya gagal memberi reaksi ketara setelah mendengarkan kenyataan daripada beberapa pembuat dasar Federal Reserve (Fed).
Ini kerana tiada apa yang baharu ditawarkan oleh mereka yang dilihat masih terbuka untuk lebih banyak kenaikan walaupun dengan kebergantungan kepada data sebagai syarat utama.
Meneliti ucapan pada sesi New York, Presiden Fed New York John Williams berkata bank pusat itu masih mempunyai banyak kerja perlu dilakukan untuk mengawal inflasi, selain turut menambah bahawa data akan menentukan laluan kenaikan kadar.
Selain itu, Presiden Fed Chicago Lisa Cook pula mengatakan bahawa bank pusat kekal fokus kepada pemulihan kestabilan harga memandangkan inflasi masih tinggi. Justeru, mereka memerlukan dasar yang ketat untuk beberapa waktu.
 Di samping itu, Gabenor Fed Christopher Waller menawarkan kenyataan sama dengan Pengerusi Jerome Powell bahawa kadar faedah boleh meningkat lebih tinggi daripada jangkaan.
Pada dasarnya, Fed dilihat telah beransur ke arah langkah kurang agresif, namun data pekerjaan NFP baru-baru ini memberi sedikit keselesaan buat bank pusat itu untuk mengekalkan kadar faedah yang tinggi.
Meskipun begitu, US dolar hanya mempamerkan sedikit perubahan susulan kenyataan-kenyataan tersebut, menyaksikannya didagangkan mendatar pada sesi Asia (Khamis).
Dagangan mata wang utama lain turut memberi reaksi sama, dengan euro dan pound kekal diniagakan lemah pada sekitar paras terendah berbanding dolar greenback.
Dolar Aussie mengurangkan sedikit keuntungannya yang diraih daripada komen hawkish Reserve Bank of Australia (RBA) untuk terus melanjutkan kenaikan kadar faedah.


Fed Dudley: Saya Melihat Satu Lagi Kenaikan Kadar Faedah

William Dudley salah seorang ahli The Fed yang berpengaruh dalam komennya pada Isnin menjangka satu lagi kenaikan kadar faedah tahun ini dan pengurangan penyata imbangan dalam masa terdekat. Komen beliau dilihat mengembalikan semula keyakinan kepada perancangan pengetatan polisi monetari The Fed.
Dalam temubual tersebut Presiden Fed cawangan New York ini yang mempunyai hubungan rapat dengan Janet Yellen turut memberi isyarat kepada pentadbiran Trump agar tidak mempolitikkan keputusan bank pusat.
“Ia bergantung kepada bagaimana ramalan ekonomi berubah,” kata Dudley. “Jika ia berubah sejajar dengan jangkaan saya… saya sudah tentu menyokong kenaikan sekali lagi kadar faedah tahun ini.”
Bank pusat telah menaikkan kadar faedah sebanyak dua kali tahun ini, dan dijangka ada lagi satu kenaikan berdasarkan ramalan (dot-plot) The Fed. Namun, kemelesetan data inflasi sejak beberapa bulan lalu telah meningkatkan keraguan pelabur terhadap kenaikan kadar faedah pada Disember.
 The Fed juga telah memberikan panduan kepada pasaran bahawa mereka berkemungkinan akan mengurangkan pegangan bon dalam penyata imbangan pada tahun ini.
“Saya tidak rasa jangkaan pemain pasaran tidak munasabah,” kata Dudley yang mempunyai undi tetap dalam penetapan polisi apabila ditanya sama ada jangkaan pengumuman pengurangan penyata imbangan pada September adalah tepat.
Selain itu, terdapat juga spekulasi tentang siapakah yang akan dipilih oleh Presiden Trump sebagai Pengerusi Fed selepas penggal Yellen berakhir pada Februari. Trump sendiri telah menyatakan calon-calon ketika ini adalah penasihat ekonomi beliau Gary Cohn dan Yellen.
Apabila ditanya tentang Cohn, Dudley berkata beliau adalah “calon yang munasabah… yang mengetahui banyak tentang pasaran kewangan.” Kedua-dua mereka adalah alumni Goldman Sach.


Momentum Kenaikan Harga Pada EUR/USD Semakin Lemah, Adakah Harga Akan Kembali Menjunam?

Matawang EURO yang berstatus anti-USD bakal mendapat kelebihan dalam pasaran berikutan kebimbangan pelabur yang berwaspada terhadap dagangan USD menjelang mesyuarat FOMC pada awal pagi nanti untuk menentukan kadar faedah terbaru.
Pasaran menjangkakan bahawa kadar faedah di Amerika Syarikat tidak akan dinaikkan atas faktor pertumbuhan ekonomi global yang perlahan. Pelabur meramalkan dagangan awal Khamis ini akan melihatkan kejatuhan pada nilai USD namun sebarang kemungkinan boleh berlaku dalam pasaran.
Dagangan EURO berbanding USD dilihat kehilangan momentum kenaikan selepas konsisten membuat kenaikan sejak dua minggu lalu. Matawang Euro masih lagi berdepan risiko terhadap faktor fundamental yang dovish terkesan oleh risiko kegawatan ekonomi pada zon Eropah.
Bank pusat Eropah juga telah mengumumkan bakal melancarkan kempen pinjaman jangka masa panjang pada September tahun ini bertujuan untuk merancakkan kembali aktiviti pertumbuhan ekonomi.
Dilihat pergerakan harga pada chart pasangan matawang EUR/USD, harga telah mencapai paras ketinggian semasa sekitar resistance 1.13600 pada dagangan semalam yang turut merupakan paras SBR (support become resistance).
Momentum kenaikan sebelum ini juga dilihat semakin lemah dengan pergerakan harga yang perlahan hari ini sedikit menurun dan berada rendah dari paras Magic Pivot 1.1348 setakat dagangan sesi Eropah petang ini.
 Harga dilihat turun menuju ke paras support 1.1334 (MagicS1) pada indicator Moshed Magic Line hari ini yang merupakan zon RBS (resistance become support) pada chart EUR/USD.
Jika harga terus membuat penurunan, jangkaan destinasi yang akan dituju harga adalah paa support 1.1305 (MagicS3) juga merupakan zon RBS sebelum ini dan pelabur akan menunggu reaksi harga pada paras tersebut.
Namun, jika harga membuat kenaikan mencari paras ketinggian yang baru, paras resistance 1.13700 berhampiran resistance MagicR2 bakal diuji harga dan sekiranya berjaya menembusi paras tersebut, kenaikan seterusnya boleh mencecah sehingga ke paras ketinggian terdahulu sekitar 1.14000.
Lihat gambar chart pasangan matawang EUR/USD di bawah untuk rujukan analisis teknikal anda. Perhatikan paras support dan resistance pada indicator Moshed Magic Line untuk panduan tambahan bagi mengawal risiko dalam dagangan.

Paras support: 1.1334, 1.1319, 1.1305.
Paras resistance: 1.1363, 1.1377, 1.1392.


Sentimen Terkini Pasaran Forex Setakat Pagi Ini

Matawang US Dolar bergerak mengikut pasaran Wall Street pada hari Jumaat di mana USD jatuh dari paras tertinggi dua bulan walaupun data KDNK (GDP) dicatatkan lebih tinggi dari jangkaan.
Pasaran saham A.S. berada di paras terendah pada hari Jumaat kerana kebimbangan perang perdagangan dan impaknya terhadap syarikat AS telah mencetuskan jualan besar-besaran dalam pasaran ekuiti.
Sementara itu, Euro pula masih terdedah dengan risiko perundingan bajet Itali dan permasalahan Brexit yang tiada kata putus buat masa ini. Untuk Pound Sterling pula, Brexit adalah penggerak utama buat masa sekarang di mana tiada perundingan yang jelas dicapai antara kedua-dua pihak EU-UK.
 Indeks US Dolar yang mengukur kekuatan matawang Greenback berbanding enam mata wang yang lain menaik 0.11% setakat pukul 10:00 pagi ini.
Major pair seperti EUR/USD setakat ini membuat penurunan 0.08%, di mana GBP/USD di dagang menurun 0.01%. USD/JPY pula turun 0.09% dengan USD/CAD didagang 0.01% lebih rendah. USD/CHF pula didagang baik pada 0.12%. Pair AUD/USD dan NZD/USD masing-masing didagangkan menurun 0.01% dan 0.06%.
Antara data tumpuan yang menjadi perhatian oleh pelabur pada minggu ini adalah penetapan dasar monetari Bank of England yang dijangka mengekalkan polisi sedia ada sementara menunggu keputusan Brexit dan data pekerjaan yang akan dikeluarkan oleh AS dan Kanada pada Jumaat ini.


Makin Hangat! Inflasi Malaysia Lonjak 3.4% Pada Jun

Kehangatan inflasi terus dirasai di Malaysia selepas data yang baharu sahaja dikeluarkan menunjukkan harga pengguna melonjak lebih tinggi pada bulan Jun.
Menurut Jabatan Perangkaan Malaysia (DOSM), indeks harga pengguna (CPI) tahunan Malaysia dilaporkan meningkat kepada 3.4% pada bulan lalu daripada 2.8% yang dicatatkan pada Mei.
Angka yang dicatatkan juga melebihi jangkaan untuk meningkat kepada 3.1% dan merupakan kenaikan paling tinggi dicatatkan dalam setahun.
Ketua Perangkaan Datuk Seri Mohd Uzir Mahidin memberitahu bahawa harga makanan kekal menjadi faktor utama kepada kenaikan ini dengan meningkat 6.1% pada bulan Jun daripada 5.2% sebelumnya.
 Sementara itu, inflasi teras (tidak termasuk harga makanan segar yang tidak menentu dan subsidi kerajaan) meningkat kepada 3.0%.
Berikut merupakan perincian lanjut mengenai inflasi pada bulan Jun:

Sektor pengangkutan lonjak 5.4% berbanding 3.9%
Sektor restoran dan hotel tambah 5.0% berbanding 3.7%
Sektor penjagaan perumahan, perabot dan perkakasan perumahan naik 3.4% berbanding 2.9%
Sektor barangan dan perkhidmatan lain meningkat 2.2% berbanding 1.9%
Sektor rekreasi dan budaya tokok 2.2% berbanding 1.8%
Sektor perumahan, air, elektrik, gas dan bahan bakar 1.2% – tidak berubah
Sektor pendidikan naik 1.1% berbanding 1.0%

Tambahan daripada itu, inflasi juga dilihat meningkat dalam suku kedua 2022 kepada 2.8% dan menokok 2.5% dalam separuh pertama tahun ini.


Aussie Rebah Berikutan Data Yang Mengecewakan Dari Australia!

Aussie rebah berikutan data akaun semasa dikeluarkan merosot daripada jangkaan awal. Reserve Bank of Australia mengumumkan semakan dasar terakhirnya pada tahun ini dan mengekalkan kadar tunai pada aras yang stabil iaitu 1.50 peratus.
AUD/USD didagang merosot sebanyak 0.18%, manakala USD/JPY menjunam 0.22%.
AUD/USD, 30 minit
USD/JPY, 30 minit
Di Jepun, data pendapatan purata meningkat sebanyak 0.1%.
Sementara itu di Australia, data akaun semasa bagi suku ketiga dilaporkan defisit sebanyak A$11.4 billion.
 US Dollar Index yang melawan matawang utama kali terakhir dinilai pada 100.16.
Semalam, Dollar Kanada didagang berhampiran paras tertinggi enam minggu berbanding matawang utama yang lain pada Isnin berikutan kekuatan berterusan terhadap harga minyak mentah, disamping laporan pekerjaan domestik yang kukuh.
Data pada hari Jumaat juga melaporkan bahawa Kanada telah menambah peluang pekerjaan bagi 4 bulan berturut-turut. Bank of Canada juga dijangka akan mengekalkan kadar faedah pada mesyuarat bulan ini.
Harga minyak yang lebih tinggi turut menyokong permintaan berterusan terhadap matawang loonie. Minyak mentah dan brent didagang mengukuh pada hari Isnin sejak minggu lepas.
Pengukuhan ini disebabkan persetujuan untuk membekukan bekalan minyak mentah oleh OPEC serta pengeluar utama komoditi hitam sejak minggu lalu.

Sektor Perkhidmatan UK Kembali Mengukuh!


Analisis Teknikal AUD/USD – Timeframe H1 – 9/8/2018

Matawang AUD terus mengukuh dengan data inflasi di China yang meningkat kepada 2.1% mengatasi jangkaan 2.0%. Sebelum ini pengukuhan AUD disokong oleh penetapan dasar monetari yang positif daripada RBA serta jangkaan data GDP dan inflasi yang turut positif. AUD/USD hari ini dilihat membuat kenaikan pada sesi Asia sehingga paras 0.74500 juga di atas faktor kelemahan USD yang masih bergelut dengan isu tarif antara AS-China yang semakin berlarutan.
Dari segi teknikal, AUD/USD semalam dilihat membuat sedikit penurunan ke paras 0.73830 sebelum melonjak semula ke paras resistance sebelumnya sehingga mencapai paras 0.74520 iaitu paras tertinggi untuk bulan Ogos. Namun harga dilihat membuat sedikit penurunan semula pada Khamis sehingga jam 4 petang ke paras 0.74140. Namun, AUD dilihat masih positif dan berpotensi untuk mencapai paras support bulan sebelumnya iaitu di sekitar 0.74800 atau berkemungkinan untuk naik lebih jauh.
 Perhatikan pergerakan harga di sekitar level-level berikut:
Paras support: 0.73939, 0.73604, 0.73376.
Paras resistance: 0.74502, 0.74730, 0.75065.


Fed Dudley: Pertumbuhan Sederhana Dan Inflasi Lebih Tinggi Di Masa Hadapan

Presiden Fed cawangan New York, William Dudley menggambarkan keadaan ekonomi yang positif di Amerika Syarikat, pasaran pekerjaan semakin kukuh dan inflasi menuju sasaran pada Khamis.
“Jangkaan kami pertumbuhan yang terus sederhana, dengan pengukuhan dalam pasaran pekerjaan dan kenaikan inflasi dalam jangka masa sederhana ke arah sasaran 2%.”
“Pengukuhan dalam pasaran pekerjaan adalah peningkatan ekonomi yang terbaik bagi rakyat Amerika khususnya bagi mereka yang berhadapan kesukaran dalam tempoh kemelesetan ekonomi,” kata Dudley.
Pembuat polisi Fed dijangka mengumumkan pengurangan penyata imbangan $4.5 trillion dalam mesyuarat selepas ini di mana jumlah besar pegangan bon ini adalah hasil daripada kemelesetan ekonomi 2008.
 Setakat ini, The Fed telah menaikkan kadar faedah sebanyak empat kali sejak Disember 2015, dengan dua daripadanya dinaikkan pada 2017 di mana jangkaan satu lagi kenaikan hujung tahun ini.
Kenaikan sederhana dalam pertumbuhan gaji dan pengurangan kadar pengangguran adalah disebabkan pertumbuhan produktiviti yang perlahan berbanding tren sejak beberapa tahun lalu.
Beliau juga memberi komen tentang ketaksamaan yang tinggi dalam pasaran pekerjaan.
“Ketika ini, kami melihat ketaksamaan yang tinggi dalam pasaran pekerjaan dari segi perbezaan pendapatan pekerja,” katanya. “Polisi monetari boleh membantu menyokong pertumbuhan ekonomi, tetapi ia agak kurang berkesan dalam merapatkan jurang ketaksamaan dalam pasaran pekerjaan.”


Sentimen Terkini Pasaran Pada Awal Dagangan Minggu Ini : Yen Matawang Terkuat, Ancaman Terbaru Trump

Kebimbangan terhadap risiko perdagangan menjadi tema awal dagangan minggu ini dengan Presiden Trump dijangka akan mengumumkan tindakan terbaru untuk mengawal pelaburan China dalam pengambil-alihan syarikat teknologi di Amerika Syarikat. Seperti biasa, matawang Yen mendapat permintaan tinggi pada sesi Asia sehingga awal sesi Eropah, manakala US dollar ketika ini didagangkan mendatar.
Indeks US dollar yang mengukur kekuatan matawang greenback berbanding matawang utama yang lain naik 0.15% setakat pada pukul 3.10 petang.
Major pair EUR/USD setakat ini susut 0.15% dengan GBP/USD jatuh 0.20%. USD/JPY setakat ini membuat penurunan sebanyak 0.45%, USD/CAD pula naik 0.27% dengan USD/CHF naik 0.06%. Pair AUD/USD dan NZD/USD masing-masing membuat penurunan sebanyak 0.32% dan 0.16%.
 Matawang paling kuat setakat ini adalah JPY (Yen), manakala matawang paling lemah adalah CAD, AUD dan NZD. Dengan menggabungkan matawang paling kuat dan lemah, pair CAD/JPY, AUD/JPY dan NZD/JPY masing-masing merekodkan penurunan 0.74%, 0.68% dan 0.63%.
Dengan pengukuhan matawang Yen, kita tahu pasaran ketika ini bimbang terhadap risiko kepada pasaran khususnya isu perdagangan. Wall Street Journal awal hari ini melaporkan bahawa pentadbiran Trump sedang menimbang dua inisiatif untuk menghalang China merealisasikan matlamat “Barangan Buatan China 2025”. Salah satunya adalah menghalang pemilikan 25% oleh China terhadap syarikat berasaskan teknologi di Amerika Syarikat.
Kesan terhadap sentimen berisiko kepada pasaran mungkin tidak seburuk ini jika Trump tidak mengeluarkan ancaman terbaru dalam isu perdagangan. 11 jam yang lalu Trump melalui akaun Tweeter beliau mengancam untuk membalas balik denga tariff yang lebih tinggi jika negara-negara lain terus berdegil untuk mengenakan cukai import terhadap barangan dari Amerika Syarikat.
Selain kesan jelas kepada JPY, matawang komoditi dan matawang berkadar faedah tinggi seperti CAD, AUD dan NZD juga mendapat kesan besar dengan nilai ketiga-tiga matawang itu dilihat merosot pada sesi Asia.


USD/JPY – Analisis Teknikal – 8/11/2017

USD/JPY  – Analisis Teknikal – 8/11/2017

 Harga USD/JPY semalam gagal untuk breakout MagicR1 untuk terus bullish tetapi ia mulai kembali bearish semalam ke sekitar Key Support 113.64. Jika diperhatikan, harga kini berada di zon yang kritikal dan secara teknikal, momentum bullish masih dikuasai ketika ini.
Jadi, sebarang penurunan ketika ini adalah retracement dan peluang ‘long’ sebelum ia meneruskan lagi kenaikan. Dan selagi ia tidak breakout 113.00, potensi masih ke arah bullish pada minggu ini. Target kenaikan terhampir adalah 114.30 atau ke 114.60 dan jika breakout ia akan mencapai ke harga yang lebih tinggi iaitu 115.00/50 bagi membentuk new HH.


Jepun Mengalami Kesukaran Untuk Naikkan Inflasi!

Gabenor Bank of Japan, Haruhiko Kuroda hari ini mengatakan Bank pusat mungkin akan mengubah semula tempoh untuk mensasarkan kadar inflasi disebabkan peningkatan harga yang lemah.
Beliau juga menjangkakan pertumbuhan ekonomi akan meningkat tahun hadapan dengan sokongan dari pertumbuhan ekonomi global.
Pun begitu, beliau mencadangkan harga konsumer yang melemah sejak akhir-akhir ini yang mencatatkan kejatuhan 6 bulan berturut-turut akan memaksa Bank of Japan memotong ramalan inflasi, semasa review suku tahunan pada mesyuarat 31 oktober sehingga 1 november ini.
Beliau menjangkakan mungkin akan ada perubahan kepada jangkaan inflasi untuk tahun hadapan.
 Dari sumber yang boleh dipercayai, yang dilaporkan Reuters, Bank of Japan akan memotong jangkaan inflasi mereka walaupun bank pusat Jepun ini masih meneruskan polisi pelonggaran (easing policy).
Hal ini menjelaskan kepada kita bahawa Jepun masih mengalami kesukaran untuk mencapai sasaran inflasi mereka sebanyak 2%.
Hal ini disebabkan kurangnya permintaan konsumer dalam ekonomi Jepun, selain faktor harga minyak yang masih rendah.
Harga minyak yang rendah menyebabkan kos bagi perniagaan di Jepun menjadi murah. Kita tahu Jepun adalah sebuah Negara pengeksport dan apabila harga minyak turun menyebabkan harga barang semakin rendah. Selain itu, inflasi yang sukar meningkat ini juga disebabkan kurangnya permintaan konsumer di Jepun itu sendiri yang menyukarkan inflasi untuk naik.


Pengukuhan Dolar Menyukarkan Emas Untuk Keluar Daripada Paras Terendah Mingguan

Harga emas sedikit stabil selepas jatuh mendadak pada pasaran lalu apabila nilai dolar melonjak, mengurangkan permintaan aset safe haven emas.
Pasaran hadapan emas bagi bulan Disember di Comex NYMEX susut -0.03% kepada $1,268.18 per auns pada jam 12.30 tengahhari selepas jatuh 0.81% pada sesi yang lalu menghampiri paras terendah awal bulan lalu.
Dolar mengkukuh ke paras tertinggi tiga bulan lalu dengan Euro menjunam selepas penetapan kadar faedah ECB dan ucapan Mario Draghi yang dovish dalam persidangan yang lalu. Pengukuhan dolar turut melemahkan sentimen pasaran emas menyebabkan harga jatuh lebih jauh melebih 1% sepanjang minggu ini.
 ECB bersedia untuk mengurangkan pembelian bon mereka kepada €30 billion dan akan melanjutkan program pembelian tersebut sehingga 9 bulan atau September 2018.
Euro terus tertekan dengan ucapan dovish Presiden ECB, Mario Draghi apabila menyatakan program pelonggaran dasar melalui pembelian bon masih boleh berubah dimasa hadapan, menyebabkan pasaran melihat kemungkinan ransangan ini akan diteruskan melebih tarikh yang ditetapkan iaitu September 2018..
Antara faktor lain yang menekan pasaran emas adalah laporan GDP US hari ini yang dijangka akan mengeluarkan bacaan positif dengan pertumbuhan ekonomi masih stabil.


Analisis GOLD – Emas Dah Meningkat Separuh Daripada Kejatuhan 1,000 Pips Terbaru

Walaupun kebanyakan menjangkakan harga emas akan menyambung kejatuhan semula, sebaliknya yang berlaku pada sesi New York semalam apabila harga emas paparkan kenaikan.
Ini adalah didorong oleh terbitkan data indeks harga pengguna Amerika Syarikat (AS) semalam yang menepati ramalan dengan bacaan angka yang menurun menunjukkan kadar inflasi yang lemah.
Memberi petunjuk bahawa langkah untuk pengetatan polisi oleh Federal Reserve (Fed) masih jauh, membuatkan US dolar kembali bergerak susut semula.
Penyusutan US dolar juga mempengaruhi perubahan nilai emas yang memberi ruang untuk komoditi utama dunia itu meningkat semula pada dagangan menuju ke penghujung minggu.
Pada carta XAU/USD yang mengukur nilai emas berbanding US dolar, harga telah berjaya melonjak melepasi paras 1745.00 untuk menuju ke paras tumpuan seterusnya pada 1765.00 pada dagangan bersambung pada hari ini (Khamis).
Kenaikan harga di atas paras sokongan Moving Average 50 (MA50) pada rangka masa 1 jam di carta XAU/USD turut memberi isyarat awal pergerakan trend bullish harga semula.
 Zon harga 1765.00 akan kembali diuji selepas pembukaan pasaran di awal minggu ini menyaksikan harga membuat terjunan dari zon tersebut.
Sekiranya kenaikan harga melepasi zon 1765.00, sasaran kenaikan lebih tinggi harga emas dilihat akan menuju ke zon SBR (support become resistance) pada 1800.00 semula.
Sebaliknya jika harga gagal meneruskan kenaikan, penurunan harga mungkin akan disambung semula menuju ke zon support 1700.00 seperti situasi di awal minggu.
Zon 1700.00-1680.00 akan menjadi zon penting yang menentukan arah pergerakan harga emas selanjutnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


BoE Putuskan Untuk Naikkan Kadar Faedah! Adakah Ini Adalah Kali Terakhir?

Bank of England putuskan untuk menaikkan kadar faedah satu suku mata peratusan pada hari Khamis dan berkata ia menjangkakan lonjakan inflasi Britain akan menjadi lebih cepat daripada sebelumnya, walaupun kenaikan mendadak dalam pertumbuhan harga telah diumumkan pada hari Rabu.
Kedengaran lebih yakin tentang prospek ekonomi negara yang perlahan, sembilan penetapan kadar BoE mengundi 7-2 menyokong kenaikan 25 mata asas dalam Kadar Bank kepada 4.25%, seperti yang dijangkakan dalam tinjauan Reuters.
Ini merupakan peningkatan ke-11 berturut-turut dalam kos pinjaman, bermula pada Disember 2021, waima begitu ia merupakan kenaikan terkecil sejak Jun tahun lalu.
Ahli Jawatankuasa Dasar Monetari Swati Dhingra dan Silvana Tenreyro mengundi untuk mengekalkan kadar sementara Catherine Mann, yang telah menjadi penyokong kuat MPC untuk meningkatkan kadar dalam langkah yang lebih besar, menyokong kenaikan 25 mata asas yang agak kecil.
 BoE yang cuba menyelaraskan prospek ekonomi yang lemah dan kebimbangan mengenai bank global dengan inflasi yang sangat tinggi memutuskan tidak mengubah mesejnya bahawa MPC melihat bahawa tidak perlu tindakan segera dalam mengekalkan kadar.
“MPC akan terus memantau dengan teliti petunjuk tekanan inflasi yang berterusan, termasuk keadaan pasaran buruh yang ketat dan gelagat pertumbuhan gaji dan inflasi perkhidmatan,” kata BoE.
Mata wang sterling mengukuh sedikit berbanding US dolar dan euro manakala harga bon kerajaan Britain sedikit berubah selepas pengumuman itu. Pelabur dalam pasaran niaga hadapan menjangkakan satu lagi pergerakan 25 mata asas oleh BoE, meletakkan peluang kira-kira 50% pada peningkatan suku mata.
Dalam kenyataan Khamis, BoE berkata pertumbuhan harga kekal di landasan bahawa ia akan jatuh mendadak dalam tempoh April-Jun tahun ini, walaupun inflasi melonjak secara mengejut kepada 10.4% pada Februari.


Analisis Teknikal EUR/USD – Timeframe H1 – 20/3/2018

EUR/USD semalam gagal untuk menerus penurunan dan telah breakout resistance terhampir 1.2300 dan mulai membentuk wave ke arah kenaikan. Secara teknikal, dengan pembentukan wave ke arah bullish ketika ini dijangkakan EUR/USD berpotensi untuk bullish.
 Peluang yang boleh diperhatikan sekiranya ia tidak breakout Key Support harian, jangkaan kenaikan berpotensi untuk breakout Key Resistance 1.2357 dan mencapai ke level resistance seterusnya iaitu 1.230 atau lebih tinggi ke sekitar 1.2414/00.
Walaubagaimanapun, jika breakout Key Support ini, EUR/USD akan melakukan retracement yang lebih rendah ke sekitar 1.2300/1.2290 sebelum meneruskan lagi kenaikan.


Tak tahu apa kesan daripada Brexit? Baca sekarang!

Hari Referendum akan diadakan pada hari ini untuk menentukan sama ada United Kingdom akan kekal dalam European Union atau akan menjadi negara pertama keluar daripada Kesatuan yang dianggotai oleh 28 negara.
Senarai negara-negara tersebut adalah seperti di bawah :

Austria
Belgium
Bulgaria
Croatia
Cyprus
Czech Republic
Denmark
Estonia
Finland
France
Germany
Greece
Hungary
Ireland
Italy
Latvia
Lithuania
Luxembourg
Malta
Netherlands
Poland
Portugal
Romania
Slovakia
Slovenia
Spain
Sweden
United Kingdom

Bendera European Union
Kenapakah United Kingdom mengadakan referendum Kekal/Keluar European Union?
Perdana Menteri UK, David Cameron mengadakan referendum ini bagi menunaikan janjinya kepada rakyat UK untuk mengundi sama ada mahu kekal dalam EU atau keluar daripada EU. Namun begitu, David Cameron mengeaskan bahawa UK mesti kekal dalam EU dan pelbagai tuntutan baru dimohon oleh David ke atas UK kepada EU. Walaubagaimanapun ramai di kalangan ahli parlimen mahu keluar daripada EU.
Apakah isu utama dalam debat antara Pro-Bremain dan Pro-Brexit?

Imigran

Pro-Brexit menegaskan UK harus mengawal kemasukan imigran dan meletakkan had jumlah kemasukan mereka bagi memastikan rakyat UK mendapat kebajikan yang setimpal dengan cukai yang dibayar. Tegas mereka lagi, selagi UK berada dalam EU, selagi itulah ramai imigran dari negara-negara akan masuk UK untuk bekerja dan mempunyai taraf hidup yang sama dengan rakyat UK.
Pro-Bremain pula berkata imigran EU datang ke UK untuk bekerja dan membayar cukai yang lebih, jika pintu UK-EU ditutup maka jumlah pengganguran di negara Europe akan meningkat.

Ekonomi

Pro-Brexit yakin dan tegas dengan pendirian mereka bahawa bisnes dan ekonomi UK dikawal ketat oleh peraturan yang ditetapkan oleh EU dan jika keluar daripada EU, UK boleh mencapai tahap ekonomi yang lebih baik malah dapat menjimatkan banyak duit yang dikeluarkan oleh UK kepada negara-negara miskin EU. Dan mereka juga yakin EU akan terus eksploitasi hasil daripada UK.
Pro-Brexit melalui professional pula risau akan masalah ekonomi yang bakal berlaku sekiranya Brexit kerana UK akan kehilangan pasaran eksport terbesarnya iaitu EU dengan purata sebanyak 45%. Mereka juga menyangkal Pro-Brexit apabila Pro-Brexit menekankan bahawa EU mengongkong UK, sedangkan UK berkembang maju dengan cepat dengan berada dalam EU.
 Apakah scenario buruk bakal berlaku sekiranya Brexit?
Pound akan merosot. Bank of England mengeluarkan kenyataan jika berlakunya Brexit, matawang Great Britain Pounds akan merosot teruk dan penganalisa Wall Street menjangkakan Pound akan merosot sebanyak 20%.
Pasaran Saham Merudum. Dijangkakan pasaran saham UK akan merudum sebanyak 24% jika Brexit. Ini kerana pelabur-pelabur risau akan perkembangan ekonomi UK akan menjadi perlahan kerana ketidakpastian urusan niaga dengan EU.
Kegawatan ekonomi. Pound menjunam, pasaran saham merudum. Bank of England dan International Monetary Fund mengeluarkan kenyataan jika berlakunya Brexit, ia akan memulakan kegawatan ekonomi UK. Kebanyakan syarikat akan membuat permerhatian semua untuk melabur di UK sekiranya mereka keluar daripada EU.
Pengangguran. Kerajaan memberi amaran Brexit akan menyebabkan beratus ribu pekerja akan menganggur. Kegawatan ekonomi akan menyebabkan peningkatan pengangguran dan syarikat-syarikat besar akan relocate staf mereka sama ada di German atau di Perancis untuk mengelakkan gangguan terhadap bisnes mereka.
Kenaikan cukai dan potongan penggunaan. UK Treasury berkata kejutan ekonomi yang boleh berlaku daripada Brexit akan menyebabkan ketirisan ekonomi yang besar selepas krisis ekonomi global yang akan menyebabkan kenaikan cukai dan potongan penggunaan untuk menampung kerugian tersebut.
Kenapa kita kena peka dan tahu dengan isu ini?
UK adalah negara ke-5 terbesar dalam bidang ekonomi. Sekiranya UK mengalami kegawatan ekonomi, maka ia juga akan menyebabkan kegawatan ekonomi global.
Selain itu, ia juga akan memberi kejutan kepada negara-negara di Eropah, yang masih mengalami ekonomi yang rapuh dan pengangguran yang tinggi serta masalah pelarian.
Kebanyakan syarikat-syarikat besar berpusat di UK dan sekaligus akan memaksa operasi tersebut berpindah ke negara EU lain untuk meneruskan bisnes tanpa sebarang gangguan.
Brexit akan menyebabkan ketidakstabilan politik di UK dan Eropah. David Cameron berkemungkinan akan meletak jawatan, Pro-EU di Scotland akan cuba untuk keluar daripada UK sekali lagi dan Anti-Eu di negara-negara EU lain akan cuba untuk keluar daripada EU.
Manakala untuk Asia, kesannya akan dirasai oleh China kerana pasaran eksport China ke UK dan EU antara yang terbesar juga.
Brexit atau Bremain, sama-sama kita nantikan keputusan referendum tersebut esok. Teruskan bersama MoshedFX.com untuk perkembangan lanjut.
Sumber : What UK Thinks. Berdasarkan 6 poll yang diadakan sebelum ini, 51% rakyat UK mahu kekal dalam EU, manakal 49% mahu keluar daripada EU.


Minta Maaf, USD Masih Gagal Untuk Bangkit!

Pergerakan pasaran kekal terbatas pada sesi Eropah, menyaksikan US dolar terus didagangkan suram pada sekitar paras terendah satu bulannya.
Ketika penulisan, indeks dolar yang mengukur kekuatan dolar greenback berbanding sekumpulan mata wang utama diniagakan pada 102.38.
Ini menunjukkan kewaspadaan pelabur menantikan keterangan Pengerusi Federal Reserve (Fed) Jerome Powell di hadapan Kongres Amerika Syarikat pada hari Rabu dan Khamis.
Namun sebelum itu, beberapa penggubal dasar Fed yang lain akan memberi ucapan pada sesi New York malam ini termasuk, James Bullard dan John Williams.
Sementara itu, pelabur pada sesi Asia telah diperlihatkan dengan keputusan bank pusat China (PBOC) yang memutuskan untuk menurunkan kadar pinjaman utamanya sebanyak 10 mata asas seperti dijangkakan.
 Melalui keputusan itu, kadar utama pinjaman setahun turun daripada 3.65% kepada 3.55% dan kadar utama pinjaman lima tahun dipotong kepada 4.2% daripada 4.3%.
Hal ini mendorong mata wang yuan merosot pada 7.1775 berbanding greenback menghampiri paras terendah 7 bulan yang disentuhnya minggu lalu pada 7.1819.
Dalam pada itu, dolar Aussie didagangkan di bawah tekanan, berundur dari paras tertinggi empat bulan susulan terbitan laporan minit mesyuarat Reserve Bank of Australia (RBA).
Keputusan RBA baru-baru ini menunjukkan perbincangan mengenai kadar faedah adalah seimbang, yang mencetuskan kemungkinan untuk menghentikan (pause) kenaikan pada mesyuarat seterusnya.
Sementara itu, mata wang euro kekal stabil pada paras tertinggi satu bulan berbanding greenback, manakala pound juga kukuh di paras terkuat hampir 14 bulan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Pound Sterling Menutup Kerugian Minggu Lalu, GBP/USD Melonjak Naik 90 Pip

Sterling yang dibuka rendah berbanding dolar hari ini, mengukuh dengan GBP/USD naik hampir 90 pips daripada paras terendah sesi lalu ke paras 1.3569, menjelang Laporan Jawatankuasa Dasar Kewangan Bank Pusat England (FPC) pada jam 5.30 petang ini.
Sterling pulih berbading dolar daripada kerugian hari Jumaat yang lalu selepas perdana menteri UK, Theresa May berkongsi sedikit maklumat baru tentang bagaimana perlaksanaan Brexit selepas ini.
May menjangkakan tempoh pemindahan sekitar dua tahun untuk UK meninggalkan sepenuhnya kesatuan Eropah, jadi akses kepada pasaran Eropah ketika ini akan berlangsung mengikut syarat yang telah ditetapkan.
 Selepas ucapan May, Agensi penarafan kredit (credit rating) Moody mengumumkan penurunan penarafan kredit UK kepada Aa2 dengan menyatakan pelan kerajaan untuk mengurangkan beban hutang tidak selari dengan tindakan mereka, dan Brexit akan terus menekan ekonomi. GBP/USD merudum jauh ke paras 1.3450 selepas laporan ini dikeluarkan.
Laporan FPC yang dikeluarkan hari ini dijangka akan mengutarakan kebimbangan kredit yang semakin meningkat. Dengan nada yang lebih berhati-hati keyakinan terhadap kenaikan kadar faedah dijangka akan meningkat sekali gus mengukuhkan pembelian pound sterling.
Pasangan matawang GBP/USD kini stabil di atas paras 1.3500, naik 0.19% daripada pembukaan harga pasaran hari ini kepada 1.3536 setakat jam 4.40 petang.


Tuntutan Pengangguran US Capai Paras Terendah 28 Tahun Lalu

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 2,000 tuntutan kepada 236,000 bagi minggu berakhir pada 05 Mei berbanding minggu sebelum itu yang mencatatkan jumlah 238,000 tuntutan.
Data yang dikeluarkan ini lebih rendah dari jangkaan penganalisis sebanyak 245,000 jumlah tuntutan pengangguran. Pengurangan tuntutan kali ini mencapai paras terendah 28 tahun lalu yang menunjukkan pasaran pekerjaan yang semakin baik.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 114 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurang kepada 1.918 juta pada minggu berakhir 29 April.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Analisis Teknikal AUD/USD – Timeframe H1 – 1/11/2018

Pergerakan harga pada chart pasangan matawang AUD/USD pada sesi dagangan semalam dilihat agak mendatar walaupun harga bergerak sedikit menurun. Data pekerjaan ADP mencatatkan bacaan yang meningkat daripada jangkaan pasaran dengan pendapatan sektor swasta di Amerika meningkat ke paras tertinggi sejak lapan bulan. Oleh itu, walaupun matawang Aussie mengukuh dengan faktor sentimen pasaran semasa kembali pulih, namun masih gagal untuk mengatasi pengukuhan harga oleh USD di mana harga pada chart AUD/USD gagal membuat kenaikan melepasi paras Magic Pivot semalam setelah mengujinya beberapa kali.
Namun pada sesi pasaran Asia hari ini, harga berjaya membuat kenaikan ke paras lebih tinggi pada minggu ini setelah pengukuhan data imbangan di Australia yang dikeluarkan pagi tadi sekaligus meredakan kebimbangan terhadap pertumbuhan ekonomi di China yang perlahan. Harga dilihat telah membuat lonjakan dari paras Magic Pivot 0.7083 hari ni dan telah melepasi paras resistance 0.7098 (MagicR1) dan juga paras resistance 0.7122 (MagicR2) pada indicator Moshed Magic Line. Harga dilihat menuju ke paras resistance 0.7137 (MagicR3) menjelang pembukaan sesi pasaran Eropah. Seterusnya, kenaikan harga dilihat akan menguji kembali paras resistance pada paras 0.71500 yang masih gagal ditembusi harga sebelum ini.
Walaupun begitu, pelabur tetap berhati-hati berikutan matawang USD yang dijangka masih mengukuh berkemungkinan untuk menekan semula harga ke paras lebih rendah. Jika harga membuat pergerakan menurun, jangkaan harga mampu untuk turun lebih rendah dari paras Magic Pivot 0.7083 dan menuju ke paras support terdekat iaitu pada 0.7059 (MagicS1). Seterusnya, paras support pada 0.7044 (MagicS2) dilihat akan menjadi destinasi harga seterusnya jika penurunan harga masih berlaku. Sekiranya momentum pengukuhan USD gagal dihalang oleh Aussie, harga bakal mencecah ke paras support 0.7020 (MagicS3) untuk harga menguji paras terendah yang dicapai harga pada Jumaat lalu.
 Terus ikuti perkembangan perang dagang antara AS-China yang masih berlarutan di mana ia terus memberi kesan jangka panjang terhadap nilai matawang dollar AUD. Gunakan indicator Moshed Magic Line bagi membantu anda mencari paras support dan resistance terbaik untuk posisi dagangan anda pada chart AUD/USD.

Paras support: 0.7059, 0.7044, 0.7020.
Paras resistance: 0.7098, 0.7122, 0.7137.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI